**ТҮРКІСТАН ОБЛЫСЫ БОЙЫНША ТЕКСЕРУ КОМИССИЯСЫ**

**«Сарыағаш ауданының бюджет қаржыларының жұмсалуына, бюджеттік бағдарламаларының іске асырылуына және активтерді пайдалануына аудит жүргізу» аудиторлық іс-шарасы**

**нәтижелері бойынша**

**АУДИТОРлық қорытынды**

**Түркістан қаласы**

**2025 жыл**

**МАЗМҰНЫ**

**I. Кіріспе бөлік**

1.1. Аудиторлық іс-шараның атауы

1.2. Мемлекеттік аудиттің мақсаты

1.3. Мемлекеттік аудиттің объектілері

1.4. Мемлекеттік аудитпен қамтылған кезең

**II. Негізгі (талдамалық) бөлік**

2.1. Аудиттелетін саланың жай-күйін қысқаша талдау

2.2. Мемлекеттік аудиттің негізгі нәтижелері

2.3. Мемлекеттік аудит объектілері қызметінің әлеуметтік-экономикалық дамуға әсерін бағалау (өңірлік және (немесе) елдік бөліністе)

**IІІ. Қорытынды бөлік**

3.1. Мемлекеттік аудит барысында қабылданған шаралар

3.2. Мемлекеттік аудит нәтижелері бойынша тұжырымдар

3.3.Мемлекеттік аудит нәтижелері бойынша ұсынымдар мен тапсырмалар

3.4. Қосымша:

1) Аудиторлық іс-шара барысында анықталған жүйелі кемшіліктердің жиынтық кестесі;

2) Мемлекеттік аудит нәтижелері бойынша анықталған бұзушылықтар мен кемшіліктердің жиынтық тізілімі;

3) Мемлекеттік аудит және аудиторлық қорытынды әзірлеу барысында қалпына келтірілген, өтелген қаржылар туралы, сондай-ақ көрілген тәртіптік шаралар туралы мәліметтер 5 парақта (аудиторлық қорытындыға №1 қосымша);

4) Аудиторлық іс-шараның қорытындысымен әкімшілік іс жүргізуді қозғау үшін уәкілетті органдарға жолданған материалдар және Түркістан облысы бойынша тексеру комиссиясы тарапынан қозғанған әкімшілік іс бойынша мәліметтер 13 парақта (аудиторлық қорытындыға №2 қосымша).

**Түркістан облысы бойынша тексеру комиссиясының төрағасы Ғ.Тапеевке**

**«Сарыағаш ауданының бюджет қаржыларының жұмсалуына, бюджеттік бағдарламаларының іске асырылуына және активтерді пайдалануына аудит жүргізу»** **аудиторлық іс-шарасы бойынша жүргізілген аудиттің нәтижелеріне**

**АУДИТОРЛЫҚ ҚОРЫТЫНДЫ**

**I. Кіріспе**

**1.1. Аудиторлық іс-шараның атауы:** «Сарыағаш ауданының бюджет қаржыларының жұмсалуына, бюджеттік бағдарламаларының іске асырылуына және активтерді пайдалануына аудит жүргізу»

**1.2. Мемлекеттік аудиттің мақсаты:**

Сарыағаш ауданы бойынша бюджет қаржыларының жоспарлануы, бюджеттік бағдарламалардың іске асырылуы және активтерді пайдалануы тиімділігі.

**1.3.Мемлекеттік аудиттің объектілері:**

1. «Сарыағаш аудандық мәслихат аппараты» мемлекеттік мекемесі *(әрі қарай-Мәслихат аппараты);*

2. «Сарыағаш ауданы әкімінің аппараты» мемлекеттік мекемесі *(әрі қарай – Аудан әкімінің аппараты);*

3. «Сарыағаш ауданы Көктерек ауылдық округ әкімінің аппараты» мемлекеттік мекемесі *(әрі қарай - Көктерек ауылдық округі);*

4. «Сарыағаш ауданы Әлімтау ауылдық округ әкімінің аппараты» мемлекеттік мекемесі *(әрі қарай - Әлімтау ауылдық округі);*

5. «Сарыағаш ауданы Жартытөбе ауылдық округ әкімінің аппараты» мемлекеттік мекемесі *(әрі қарай - Жарты төбе ауылдық округі);*

6. «Сарыағаш ауданы Жылға ауылдық округ әкімінің аппараты» мемлекеттік мекемесі *(әрі қарай - Жылға ауылдық округі);*

7. «Сарыағаш ауданы Тегісшіл ауылдық округ әкімінің аппараты» мемлекеттік мекемесі *(әрі қарай - Тегісшіл ауылдық округі);*

8. «Сарыағаш ауданы Қабланбек ауылдық округ әкімінің аппараты» мемлекеттік мекемесі *(әрі қарай - Қапланбек ауылдық округі);*

9. «Сарыағаш ауданы Дербісек ауылдық округ әкімінің аппараты» мемлекеттік мекемесі *(әрі қарай -* Дербісек *ауылдық округі);*

10. «Сарыағаш ауданы Құркелес ауылдық округ әкімінің аппараты» мемлекеттік мекемесі *(әрі қарай - Құркелес ауылдық округі);*

11. «Сарыағаш ауданы Жібек жолы ауылдық округ әкімінің аппараты» мемлекеттік мекемесі *(әрі қарай - Жібек жолы ауылдық округі);*

12. «Сарыағаш ауданы Дарбаза ауылдық округ әкімінің аппараты» мемлекеттік мекемесі *(әрі қарай - Дарбаза ауылдық округі);*

13. «Сарыағаш ауданы Қызылжар ауылдық округ әкімінің аппараты» мемлекеттік мекемесі *(әрі қарай - Қызылжар ауылдық округі);*

14. «Сарыағаш ауданы Жемісті ауылдық округ әкімінің аппараты» мемлекеттік мекемесі *(әрі қарай - Жемісті ауылдық округі);*

15. «Сарыағаш ауданы Сарыағаш қаласы әкімінің аппараты» мемлекеттік мекемесі *(әрі қарай - Сарыағаш қаласы әкімінің аппараты);*

16. «Сарыағаш ауданы Ақжар ауылдық округ әкімінің аппараты» мемлекеттік мекемесі *(әрі қарай - Ақжар ауылдық округі);*

17. «Сарыағаш ауданы жұмыспен қамту және әлеуметтік бағдарламалар бөлімі» мемлекеттік мекемесі *(әрі қарай- жұмыспен қамту және әлеуметтік бағдарламалар бөлімі);*

18. «Сарыағаш ауданының жұмыспен қамту және әлеуметтік бағдарламалар бөлімінің «Аялы алақан» және «Қамқор» әлеуметтік қызметтер көрсету орталығы» коммуналдық мемлекеттік мекемесі *(әрі қарай- «Аялы алақан» және «Қамқор» әлеуметтік қызмет көрсету орталығы);*

19.«Сарыағаш ауданы кәсіпкерлік және ауыл шаруашылығы бөлімі» мемлекеттік меккемесі *(әрі қарай- кәсіпкерлік және ауыл шаруашылығы бөлімі)*

20. «Сарыағаш ауданының ішкі саясат бөлімі» мемлекеттік меккемесі *(әрі қарай- ішкі саясат бөлімі);*

21.Сарыағаш ауданының ішкі саясат бөлімінің «Жастар ресурстық орталығы» коммуналдық мемлекеттік меккемесі *(әрі қарай- жастар орталығы);*

22. «Сарыағаш ауданы әкімдігінің мәдениет, тілдерді дамыту, дене шынықтыру және спорт бөлімі» мемлекеттік меккемесі *(әрі қарай- мәдениет, тілдерді дамыту, дене шынықтыру және спорт бөлімі);*

23.Сарыағаш ауданының мәдениет, тілдерді дамыту, дене шынықтыру және спорт бөлімінің «Сарыағаш аудандық мәдениет үйі» мемлекеттік коммуналдық қазыналық кәсіпорын  *(үстеме тексеру) (әрі қарай- Мәдениет үйі);*

24. Сарыағаш ауданы мәдениет, тілдерді дамыту, дене шынықтыру және спорт бөлімінің «Орталықтандырылған кітапханалар жүйесі» коммуналдық мемлекеттік мекемесі *(әрі қарай- Орталықтандырылған кітапханалар жүйесі);*

25. Сарыағаш ауданы мәдениет, тілдерді дамыту, дене шынықтыру және спорт бөлімінің «Тілдерді оқыту және дамыту орталығы» коммуналдық мемлекеттік мекемесі *(әрі қарай- Тілдер орталығы);*

26. «Сарыағаш ауданы экономика және қаржы бөлімі» мемлекеттік мекемесі *(әрі қарай- экономика және қаржы бөлімі);*

27. «Сарыағаш ауданының жер қатынастары бөлімі» мемлекеттік мекемесі *(әрі қарай- Жер қатынастары бөлімі)*;

28. «Сарыағаш ауданының құрылыс, сәулет және қала құрылысы бөлімі» мемлекеттік мекемесі *(әрі қарай-Құрылыс бөлімі);*

29. «Сарыағаш ауданы жолаушылар көлігі және автомобиль жолдары бөлімі» мемлекеттік мекемесі *(әрі қарай- жолаушылар көлігі және автомобиль жолдары бөлімі);*

30. «Сарыағаш ауданының тұрғын үй-коммуналдық шаруашылығы бөлімі» жолаушылар көлігі және автомобиль жолдары бөлімі» мемлекеттік мекемесі *(әрі қарай-ТҮКШ бөлімі);*

31. Сарыағаш ауданы әкімдігінің «Сарыағаш қызмет» коммуналдық мемлекеттік мекемесі *(әрі қарай-Сарыағаш қызмет);*

32. Сарыағаш ауданының кәсіпкерлік және ауыл шаруашылығы бөлімінің «Сарыағаш ауданы су шаруашылығы» шаруашылық жүргізу құқығындағы мемлекеттік коммуналдық кәсіпорыны *(әрі қарай -* су шаруашылығы коммуналдық кәсіпорыны*).*

**1.4. Мемлекеттік аудитпен қамтылған кезең:** 01.07.2021 – 301.06.2024 жыл.

**II. Негізгі (талдамалық) бөлік:**

**2.1. Аудиттелетін саланың жай-күйін қысқаша талдау:**

Тексеру комиссиясының мемлекеттік аудит объектілерінің 2024 жылға арналған тізбесіне сәйкес «Сарыағаш ауданының бюджет қаржыларының жұмсалуына, бюджеттік бағдарламаларының іске асырылуына және активтерді пайдалануына аудит жүргізу» сыртқы мемлекеттік аудит іс-шарасы аясында, Түркістан облысының Сарыағаш ауданындағы 32 мемлекеттік аудит объектілеріне *(оның ішінде мемлекеттік мекеме - 25, коммуналдық мемлекеттік мекеме - 5, мемлекеттік коммуналдық қазыналық кәсіпорын – 1 (үстеме тексеру), шаруашылық жүргізу құқығындағы мемлекеттік коммуналдық кәсіпорын – 1)* 2024 жылдың 05 қарашасы мен 2025 жылдың 17 қаңтары аралығында тиімділік аудиті жүргізілді.

Сарыағаш ауданы Өзбекстан Республикасының 5 ауданымен (Қыбырай, Ташкент, Зеңгі-ата, Жаңажол, Шыназ аудандары) шекараласады, оның ұзындығы 203 шақырымды құрайды. Шекара бойында мемлекет аралық 3 кеден бекеттері бар. Сондай-ақ, Түркістан облысының Отырар, Арыс, Қазығұрт аудандарымен шекараласады.

Жалпы Сарыағаш ауданының аумағы 4,2 мың шаршы шақырымды немесе Түркістан облысы аумағының 0,04 пайызын құрайды. 2024 жылдың 6 ай қорытындысымен халықтың саны 223142 адам (немесе облыс (2 149 210) халқының 9,6%). Халықтың тығыздығы аумақтың 1 шаршы шақырымға шаққанда 53,1 адам/шаршы шақырымға.

**Өнеркәсіп.**

Өнеркәсіп өнім көлемі 2021 жылы 25,6 млрд.теңгені, нақты көлемінің индексі *(әрі қарай – НКИ)* 97,1%, 2022 жылы 30,9 млрд.теңгені, НКИ 105,7%, 2023 жылы 26,7 млрд. теңгені, НКИ 92,4% және 2024 жылдың 6 айында 14,5 млрд.теңгені, НКИ 80,6%-ды құраған.

Өңдеу өнеркәсібінің өнім көлемі 2021 жылы 18,1 млрд. теңгені, НКИ 91,4%, 2022 жылы 24,0 млрд.теңгені, НКИ 106,1%, 2023 жылы 18,9 млрд. теңгені, НКИ 85,4%-ды және 2024 жылдың 6 айында 9,4 млрд.теңгені, НКИ 72,4% құраған.

Тамақ өнімдерін өндірудің өнім көлемі 2021 жылы 3,2 млрд.теңгені, 107,4%, 2022 жылы 6,9 млрд.теңгені, 106,5%, 2023 жылы 4,9 млрд. теңгені, 103,2%-ды 2024 жылдың 6 айында 3,0 млрд.теңгені, НКИ 102,9%,құраған.

Тамақ өнімдерін өндіруде «Шаркуль фуд» ЖШС-сүт өнімдерін өңдеуде, «АУЕС» ӨК, ұн шығару бойынша көлемдері ұлғайды. «Сарыағаш құс» ЖШС, «Бесқара» ЖШС- тері жұмыртқа өнімдерін шығаруда, «Fresboom» ЖШС сағыз шығаратын цехтар, «Яссы нан» ЖШС нан өнімдерін өндіру зауыттары жұмыс жүргізуде.

Сусындарды өндірудің өнім көлемі 2021 жылы 3,2 млрд.теңгені, 107,4%, 2022 жылы 6,9 млрд.теңгені, 106,5%, 2023 жылы 11,3 млрд. теңгені, 67,8%-ды және 2024 жылдың 6 айында 5,0 млрд.теңгені, 46,9%-ды құраған.

Бұл салада өнім шығаруда, ірі кәсіпорын «Алекс»ЖШС, ал орта және шағын кәсіпорындар «Курорт Барс-2030», «Асем-Ай», «Рауан» ЖШС-тері жұмыс жүргізуде.

Электрмен жабдықтау, газ беру бойынша өнім көлемі 2021 жылы 6,4 млрд.теңгені, НКИ- 123,5%, 2022 жылы 6,1 млрд.теңгені, НКИ – 96,4%, 2023 жылы 6,8 млрд.теңгені, НКИ – 110,3% - ды құраған. Бұл салада ауданда «ЕкоПроТех-Астана» ЖШС, «Келесгидрострой» ЖШС-нің «Дархан» шағын су электр станциясы жұмыс жүргізуде.

Сумен жабдықтау; кәріз жүйесі, қалдықтардың жиналуын және таратылуын бақылау бойынша өнім көлемі 2021 жылы 947,2 млн.теңгені, НКИ -113%, 2022 жылы 823 млн.теңгені, НКИ – 78,5%, 2023 жылы 1003,7 млн.теңгені, НКИ – 98,3%-ды және 2024 жылдың 6 айында 545,7 млн.теңгені, НКИ – 116,9%-ды құраған. Бұл салада «Сарыағаш топтастырылған су жүйесі» МКК қызмет атқарады.

**Өнеркәсіп саласының 2021-2024 жылдардағы көрсеткіштері**

*№1 кесте*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Қ/с** | **Көрсеткіштер атауы** | **Өнеркәсіп өнімінің көлемі, млн. теңге** | | | | **Нақты көлем индексі, %** | | | |
| **1** | **2** | **3** | | |  | **4** | | |  |
|  |  | 2021 | 2022 | 2023 | 2024ж. 6 ай | 2021 | 2022 | 2023 | 2024ж. 6 ай |
| **1** | **Өнеркәсіп өнімі** | 25584,5 | 30980,4 | 26733,4 | 14533,9 | 97,1 | 105,7 | 92,4 | 80,6 |
| **3** | **Өңдеу өнеркәсіп көлемі** | 18129,2 | 24024,7 | 18885,4 | 9406,6 | 91,4 | 106,1 | 85,4 | 72,4 |
| **4** | **Электрмен жабдықтау көлемі** | 6484,9 | 6060,2 | 6753,5 | 4575,9 | 123,5 | 96,4 | 110,3 | 111,3 |
| **5** | **Сумен жабдықтау көлемі** | 947,4 | 823,0 | 1003,7 | 545,7 | 113,0 | 78,5 | 98,3 | 116,9 |

*\*Ресми статистикалық ақпарат*

**Шағын және орта бизнес**

2021 жылы тіркелген шағын және орта бизнес субъектілерінің саны 16208 бірлікті, іс-әрекеттегі шағын және орта бизнес субъектілерінің саны 15505 бірлікті немесе 95,7% құраған.

2022 жылы іс-әрекеттегі шағын және орта бизнес субъектілерінің саны 20079 бірлікті құраған.

2023 жылы іс-әрекеттегі шағын және орта бизнес субъектілерінің саны 22871 бірлікті құраған.

2024 жылдың 6 айында іс-әрекеттегі шағын және орта бизнес субъектілерінің саны 23476 бірлікті құраған.

**Инновациялар мен инвестициялар**

2021 жылы негізгі капиталға тартылған инвестиция көлемі жылы 16 637,9 млн.теңгені, нақты көлем индексі – 100,5% құраған. Оның ішінде: республикалық бюджет есебінен 1 262,1 млн.теңгені (үлесі 7,6%), жергілікті бюджет есебінен 3 619,4 млн.теңгені (үлесі 21,8%), меншікті қаражат есебінен 11322,6 млн.теңгені (үлесі 68,0%), басқа да қарыз қаражаты есебінен 253,8 млн.теңгені (үлесі 1,5%) құраған.

2022 жылы негізгі капиталға тартылған инвестиция көлемі 22,5 млрд. теңгені, нақты көлем индексі – 164,1% құраған. Оның ішінде: республикалық бюджет есебінен 2 815,4 млн.теңгені (үлесі 12,4%), жергілікті бюджет есебінен 4 263,4 млн.теңгені (үлесі 19,1%), меншікті қаражат есебінен 14 774,4 млн.теңгені (үлесі 78,8%), басқа да қарыз қаражаты есебінен 4563,7 млн. теңгені (үлесі 20,4%) құраған.

2023 жылы негізгі капиталға тартылған инвестиция көлемі 34 918,5 млн.теңгені, нақты көлем индексі – 150,1% құраған. Оның ішінде: республикалық бюджет есебінен 5 675,5 млн.теңгені (үлесі 16,0%), жергілікті бюджет есебінен 4 983,7 млн.теңгені (үлесі 14,2%), меншікті қаражат есебінен 20162,5 млн.теңгені (үлесі 57,7%), басқа да қарыз қаражаты есебінен 3 551,4 млн.теңгені (үлесі 10,1%) құраған.

2024 жылдың 6 айында негізгі капиталға тартылған инвестиция көлемі 23138,1 млн.теңгені, нақты көлем индексі – 176,9% құраған. Оның ішінде: республикалық бюджет есебінен 1 396,0 млн.теңгені (үлесі 16,0%), жергілікті бюджет есебінен 1 421,6 млн.теңгені (үлесі 14,2%), меншікті қаражат есебінен 17763,1 млн.теңгені (үлесі 57,7%), басқа да қарыз қаражаты есебінен 2 557,4 млн.теңгені (үлесі 10,1%) құраған.

**Туризм**

Сарыағаш ауданының кіру туризмі бойынша қызмет көрсетілген туристер саны 2021 жылы 18,5 мың адамды құрап, жоспар 120 % орындалған *(жоспар 120,0*%*),* 2022 жылы 22,7 мың адамды құраса, 2023 жылы 22,7 мың адамды құраған. 2024 ж 6 айда 24,1 мың адам болды

Орналастыру орындары мен көрсетілген қызмет көлемі 2021 жылы 280,0 млн.теңгені, 2022 жылы 349,9 млн.теңгені құраса, 2023 жылы 412,5 млн. теңгені құраған. 2024 ж 6 айда 308,9 млн.тенге құрады.

Орналастыру орындарының саны 2021 жылы - 29 бірлікті, 2022 жылы бұл көрсеткіш – 29 бірлікті, 2023 жылы 26 бірлікті құрады. 2024 ж 6 айда 24 бірлік құрап отыр.

Төсек-орын саны бойынша 2021-2024 жылдары 550 бірлікті құрады.

**Агроөнеркәсіптік кешені**

2021 жылы ауыл шаруашылығы бойынша жалпы өнім көлемі 105 055,7 млн. теңгені, 2022 жылы 119 230,3 млн.теңгені, 2023 жылы 135 812,0 млн. теңге және 2024 жылдың 6 айында 35 156,7 млн.теңге құраған.

**Ауыл шаруашылығы бойынша көрсеткіштер**

*№2 кесте*

|  |  |  |  |  |
| --- | --- | --- | --- | --- |
| **Көрсеткіштер** | **2021 ж.** | **2022 ж.** | **2023 ж.** | **2024ж 6 ай** |
| **1** | **2** | **3** | **4** | **5** |
| Ауыл шаруашылығы жалпы өнім көлемі, млн. теңге | 105055,7 | 119230,3 | 135812,0 | 35156,7 |
| Нақты көлем индексі, % | 101,3 | 90,5 | 106,2 | 93,8 |
| Ет өндіру (тірі салмақта), мың тонна | 16,7 | 17,1 | 17,2 | 6,1 |
| Сүт өндіру, мың тонна | 56,3 | 58,3 | 58,6 | 20,5 |
| Жұмыртқа өндіру, млн. дана | 96,8 | 121,9 | 125,5 | 52,9 |
| ІҚМ басын ұлғайту, мың бас | 65,5 | 54,2 | 56,1 | 68,1 |
| Қой-ешкі басын ұлғайту, мың бас | 475,7 | 439,3 | 461,4 | 545,3 |
| Құс басын ұлғайту, мың бас | 551,7 | 541,2 | 668,9 | 582,4 |

**Мал шаруашылығы өнімдерін өндіру, оның ішінде:**

Өндірілген ет тірі салмақпен 2021 ж –16,7 мың тонна, 2022 ж. – 17,1 мың тонна, 2023 ж. – 17,2 тонна және 2024 ж. 6 айда 6,1 мың тоннаны құраған.

Сиырдан сауылған сүт: 2021 жылы – 56,3 мың тонна, 2022 жылы – 58,3 мың тонна, 2023 жылы – 58,6 мың тонна және 2024 ж. 6 айда 20,5 мың тоннаны құраған.

Алынған тауық жұмыртқасы: 2021 жылы – 96,8 мың дана, 2022 жылы – 121,9 мың дана, 2023 жылы – 125,5 мың дана және 2024 ж. 6 айда 52,9 мың дананы құраған.

**Өсімдік шаруашылығы өнімінің көлемі:** 2021 жылы 77 882,9 млн. теңгені, нақты көлем индексі 100,0%-ды құраса, 2022 жылы 87 211,2 млн. теңге, нақты көлем индексі 100,0%-ды құраған, 2023 жылы– 98 715,7 млн. теңге, нақты көлем индексі 114,0%-ды құраған және 2024 ж. 6 айда 25 013,9 млн. теңге, нақты көлем индексі 103,1%-ды құраған

**Мал шаруашылығы өнімінің көлемі:** 2021 жылы 27 172,8 млн. теңгені, нақты көлем индексі 103,0%-ды құраса, 2022 жылы 32 019,1 млн. теңге, нақты көлем индексі 105,3%-ды құраған, 2023 жылы– 37 053,8 млн теңге, нақты көлем индексі 100,8%-ды құраған және 2024 жылдың 6 айында 14 314,8 млн теңге, нақты көлем индексі 86,6%-ды құраған.

**Денсаулық сақтау**

2024 жылдың 6 ай қорытындысы бойынша Сарыағаш ауданында денсаулық сақтау мекемелері 78, оның ішінде: Орталық аудандық аурухана -1, орталық ауданедық емхана -1, Ауылдық аурухана-6, Тері м ерез бөлімі-1,Туберкулез бөлімі-1,БМСҚО -4, Дәрігерлік амбулатория -21, Медициналық акушерлік тірек -16, Фельдшерлік амбулаториялық пункт -26.

Сарыағаш ауданынында денсаулық сақтау саласында 2021-2022 жылы ана өлімі тіркелген жок.

2021 жылы нәресте өлім-жітімінің деңгейі көрсеткіш 9,9 (64 бірлікті), 2022 жылы көрсеткіш 7,9 (46 бірлікті) 2023 жылы- көрсеткіш 7,2 - (40 бірлікті) құраған. 2024 жылы 6 айда-көрсеткіш 7,7 (18 нәресте өлімі тіркелген). Нәрестелер өлімінің деңгейі 2023 жылы 2022 жылмен салыстырғанда 15% - ға төмендеген.

Өлім-жітімнің жалпы коэффициенті 2021 жылы 5,5 көрсеткішті, 2022 жылы- көрсеткіш 3,5 – ті құраған. 2023 жылы көрсеткіш 4,2-құраған. 2024 жылы 6 айда- көрсеткіш 1,9құрайды. 2023 жылы өлім-жітім 2022 жылға қарағанда 11,3% - ға жоғарылаған.

**Еңбек және халықты әлеуметтік қорғау**

2023 жылдың қорытындысы бойынша «2021 – 2025 жылдарға арналған кәсіпкерлікті дамыту жөніндегі ұлттық жобасының» жұмыспен қамту бағытында жастар практикасына- 601, ақылы қоғамдық жұмысқа -1273, әлеуметтік жұмыс орындарына – 445, алғашқы жұмыс орындарына -134, «Күміс жас» жобасына 177 адам тартылған.

Ал, жаңа бизнес идеяларды іске асыруға 150 азаматқа мемлекеттік грант берілген. Жастарға өз кәсіптерін ашуға 70 адамға жеңілдетілген шағын несие берілген. Тұрақты жұмыспен 3462 азамат жұмыспен қамтылған.

Сонымен қатар, Мемлекет басшысының «10 мың тұрғынға 100 тұрақты жұмыс орындарын ашу» жөніндегі тапсырмасының аясында 5 044 жұмыс орындары ашылған. 2021ж-жоқ, 2022ж-1502, 2023ж-3253, 2024ж 6 айда-289 жұмыс орны ашылды.

Ұлттық жобалар аясында 2703 жұмыс орны ашылып, жұмыссыз азаматтар жұмыспен қамтылған. 2021ж- 350 жұмыс орны, 2022ж-1904 жұмыс орны, 2023ж-232 жұмыс орны, 2024 ж 6 айда 217 жұмыс орны ашылған.

**Құрылыс**

Құрылыс жұмыстарының көлемі 2021 жылы 14950,03 млн. теңгені құраса, 2022 жылы 7104,4 млн. теңгені құрап, нақты көлем индексі 47,0%-ды құраған, 2023 жылы 18393 млн. теңгені құрап, нақты көлем индексі 119,1%-ды құраған және 2024 ж. 6 айда 7642,9млн. теңгені құрап, нақты көлем индексі 237,1%-ды құраған. Пайдалануға берілген тұрғын үйдің жалпы алаңы 2021 жылы 51319 шаршы метрді құраса*,*2022 жылы 47268 шаршы метрді құрап*,*нақты көлем индексі 92,1%-ды құраған, 2023 жылы 50162 шаршы метрді құрап, нақты көлем индексі 106,1%-ды құраған және 2024 ж. 6 айда 27000 шаршы метрді құрап, нақты көлем индексі 110,6%-ды құраған.

**2.2. Мемлекеттік аудиттің негізгі нәтижелері**

Аудиторлық іс-шарамен жалпы 32 аудит объектілерінде барлығы 29 621 110,4 мың теңге *(01.07-31.12.2021 жыл аралығына –3 879 963,4 мың теңге, 2022 жылғы – 9 099 484,0 мың теңге, 2023 жылғы – 12 233 641,0 мың теңге, 01.01-30.06.2024 жылғы – 4 408 022,0 мың теңге)* қамтылды.

Жалпы аудитпен – **5 491 803,8 мың теңгені** құрайтын өтеуге, қалпына келтіруге жататын қаржылық жәнетиімсіз жоспарлау мен тиімсіз пайдалану бойынша бұзушылықтар анықталды *(жалпы қамтылған қаржының 17,8 пайызы)*.

Оның ішінде:

- барлық қаржылық бұзушылықтар **1 496 089,5 мың теңгеге** *(қалпына келтірілуге жататын қаржы көлемі 1 434 454,6 мың теңге, өтелуге жататын қаржы көлемі 61 634,9 мың теңге)*24 аудит объектісінде;

- тиімсіз жоспарланған бюджет қаражатының (активтердің) сомасы **3 821 878,3 мың теңгеге** 15 аудит объектісінде;

- тиімсіз пайдаланылған бюджет қаражатының (активтердің) сомасы **173 836,0 мың теңгеге** 10 аудит объектісінде анықталған.

Жалпы аудиторлық іс-шара барысында барлығы **145 434,6** мың теңге қалпына келтіріліп, **16 364,6 мың теңге** өтелген.

Аудит нәтижесімен рәсімдік сипаттағы бұзушылықтар 104 бірлікті құрады *(оның ішінде бюджет заңнамасын бұзушылықтары 55 бірлік, бухгалтерлік есепті жүргізу кезінде заңнама бұзушылықтары 4 бірлік, құрылыс және қала құрылысы саласындағы заңнаманы бұзушылық 11 бірлік, мемлекеттік сатып алу саласындағы заңнаманы бұзушылық 10 және өзге де салалық заңнама бұзушылықтары 24 бірлік)*.

Сонымен қатар, 38 әкімшілік құқық бұзушылық белгілері бар материалдар әкімшілік іс жүргізуді қозғау үшін уәкілетті органдарға *(Ішкі мемлекеттік аудит департаментімен Түркістан облысы бойынша бақылау жөніндегі басқармасына)* жолданып, нәтижесінде 16 материал бойынша 5 386,8 мың теңге айыппұл салынған, 8 материал уәкілетті орган тарапынан бас тартылса, 14 материал уәкілетті органдардың қарауында.

Сондай-ақ, Тексеру комиссиясы тарапынан Сарыағаш ауданының жұмыспен қамту және әлеуметтік бағдарламалар бөлімінің бұрынғы бөлім басшысы қызметін атқарған Б.Ы.Ибрагимоваға «Әкімшілік құқық бұзушылық туралы» №235-V Кодексінің 234-1-бабына сәйкес хаттама толтырылып 184,6 мың теңге айыппұл салынып, өндірілген.

*Бюджет қаражатын пайдалану кезіндегі бюджет заңнамасының және өзге де заңнаманың талаптары сақтамау салдарынан төмендегі бұзушылықтары орын алған.*

Қазақстан Республикасының 2015 жылғы 23 қарашадағы № 414-V ҚРЗ «Қазақстан Республикасы Еңбек кодексінің» 79-бабы 1-тармағының *«Жұмыс беруші жұмыскердің нақты жұмыс істеген жұмыс уақытын есепке алуды жүргізуге міндетті»* және 103-бабы 1-тармағының *«Жұмыскердің айлық жалақысының мөлшері жұмыскердің біліктілігіне, орындалатын жұмыстың күрделілігіне, санына және сапасына, сондай-ақ еңбек жағдайларына қарай сараланып белгіленеді. Айлық жалақының мөлшері ең жоғары мөлшермен шектелмейді. Жалақы жұмыскерге жұмыс уақытын есепке алу бойынша жұмыс берушінің құжаттарында есепке алынған нақты жұмыс істеген уақыт үшін төленеді»* делінген.

Алайда, айлық жалақысына аудит жүргізу барысында нақты төленуі тиіс қаржыдан бөлек артық және кем қаржы аударылғандығы анықталды.

**1-тармақ.** 2008 жылғы 4 желтоқсандағы №95-IV Қазақстан Республикасы Бюджет кодексінің *(әрі қарай – Бюджет Кодексі)* 97-бабы 6-тармағы, Қазақстан Республикасының 2015 жылғы 23 қарашадағы №414-V ҚРЗ «Қазақстан Республикасы Еңбек кодексінің» 139-бабы 10-тармағының, 79-бабы 1-тармағының, 96-бабы 2-тармағының және 103-бабы 1-тармағының, Қазақстан Республикасы Қаржы министрінің 2010 жылғы 3 тамыздағы №393 бұйрығымен бекітілген Мемлекеттік мекемелерде бухгалтерлік есепке алуды жүргізу қағидаларының 187-тармағының, Қазақстан Республикасы Қаржы министрінің 2014 жылғы 4 желтоқсандағы №540 бұйрығымен бекітілген Бюджеттің атқарылуы және оған кассалық қызмет көрсету ережесінің 215-тармағының талаптары сақталмай, мемлекеттік аудит барысында 10 мекемеде мекеме қызметкерлеріне 24 175,2 мың теңге еңбек ақыдан артық және кем аударылғаны анықталды. Атап айтқанда 8 мекемеде 23 494,0 мың теңге артық төленген:

*- Сарыағаш қаласы әкімінің аппаратында 2 670,6 мың теңге;*

*- Жұмыспен қамту және әлеуметтік бағдарламалар бөлімінде 11 035,1 мың теңге;*

*- Аялы алақан және Қамқор әлеуметтік қызметтер көрсету орталығында 2 506,6 мың теңге;*

*- Тілдерді дамыту орталығында 105,0 мың теңге;*

*- Жер қатынастары бөлімінде 5 818,3 мың теңге;*

*- ТҮКШ бөлімінде 103,1 мың теңге;*

*- құрылыс, сәулет және қала құрылысы бөлімінде 745,5 мың теңге;*

*- Жолаушылар көлігі және автомобиль жолдары бөлімінде 509,8 мың теңге анықталды.*

Сонымен қатар 2 мекемеде 1 191,0 мың теңге айлық жалақыларына аударуға тиіс қаржылар толық төленбеген:

*- Жер қатынастары бөлімінде 682,1 мың теңге;*

*- Жолаушылар көлігі және автомобиль жолдары бөлімінде 508,9 мың теңге анықталды.*

131 «Техникалық персоналдың еңбегіне ақы төлеу» ерекшелігі бойынша, техникалық қызметті көрсетуді жүзеге асыратын және мемлекеттік органдардың жұмыс істеуін қамтамасыз ететін және мемлекеттік қызметші болып табылмайтын қызметкерлерді, тұлғаларды қоса алғанда, Қазақстан Республикасының Еңбек кодексіне сәйкес еңбек шарты бойынша қабылданған қызметкерлердің еңбекақысына ақшалай төлемдер, сондай-ақ жеке тұлғалардан алынатын табыс салықтары, міндетті зейнетақы жарналары және төлемдерге есептелетін басқа жалақыдан ұстаулар кіретіні көрсетілген.

Яғни шығыстардың бұл түрінде сыйлықақылар қарастырылмаған.

Қала әкімінің аппаратында үнемделген қаржылар бойынша (*үнемделген қаржылар бойынша мәлімет ұсынылмаған)* жұмыскерлер өкілдерінің шешімдері хаттамамен рәсімделмеген.

Бұдан бөлек қала әкімінің аппаратының ұсынған мәліметіне сәйкес, 2023 жылдың 31 желтоқсанына мекеменің электр жарығы үшін «Энергопоток» ЖШС-не кредиторлық қарызы 12 922,9 мың теңгені құраған.

**2-тармақ.** Осылайша, Қазақстан Республикасының 2015 жылғы 23 қарашадағы №414-V «Еңбек кодексінің» 11-бабының, 12-бабының 1, 2, 3, 4 тармақтарының, 23-бабының 1 тармағы 6) тармақшасының, 107-баптың 3 тармағының, Қазақстан Республикасы Үкіметінің 2001 жылғы 29 тамыздағы «Мемлекеттiк бюджет қаражаты есебінен Қазақстан Республикасы органдарының қызметкерлеріне сыйлықақы беру, материалдық көмек көрсету және лауазымдық жалақыларына үстемеақылар белгілеу, сондай-ақ мемлекеттік әкімшілік қызметшілерге бонустар төлеу қағидаларын бекіту туралы» №1127 қаулысымен бекітілген қағиданың, Қазақстан Республикасы Қаржы министрінің 2014 жылғы 18 қыркүйектегі «Қазақстан Республикасының Бірыңғай бюджеттік сыныптамасының кейбір мәселелері» №403 бұйрығына 2-қосымша бюджет шығыстарының экономикалық сыныптама ерекшелігі құрылымының 130 кіші сыныбының 131 ерекшелігінің талаптары сақталмай, аудит объектісінің коммуналдық төлемдерге берешегі қалыптаса тұрып, 131 «Техникалық персоналдың еңбегіне ақы төлеу» ерекшелігі бойынша мекеме басшысының 2023 жылғы 15 желтоқсандағы «Қала әкімі аппаратының мемлекеттік қызметші болып табылмайтын келісім-шарт негізіндегі қызметкерлерін көтермелеу туралы» №137 бұйрығына сәйкес 16 желтоқсан ҚР Тәуелсіздік күні мерекесіне орай, мекеменің 16 жұмыскерлері 2 169,8 мың теңге көлемінде біржолғы ақшалай сыйақымен көтермеленген.

Қазақстан Республикасы Үкiметiнiң 2000 жылғы 22 қыркүйектегі №1428 қаулысымен «Мемлекеттiк бюджеттiк қаражаты есебiнен ұсталатын мемлекеттiк мекемелер қызметкерлерiнiң, сондай-ақ, Қазақстан Республикасының Парламенті депутаттарының Қазақстан Республикасының шегiндегi қызметтік iссапарлары туралы» Ережесі *(бұдан әрі – Ереже)* бекітілген. Осы Ереже, Қазақстан Республикасының шегiнде қызметтiк iссапарларға жiберiлетiн Қазақстан Республикасы мемлекеттiк мекемелерi қызметкерлерiнің іссапар тәртібін айқындайды.

Сондай-ақ Ережеге сәйкес, Мемлекеттiк мекемелердiң қызметкерлерiн iссапарға жiберудi:

1) баратын жерi мен ұйымның атауы;

2) iссапарда болу мерзiмi;

3) іссапардың мақсаты;

4) іссапар шығыстарын өтеу шарттарын көрсете отырып, жол жүру шығыстары өтелетін көлік түрі көрсетілген бұйрықтың негізінде осы мемлекеттiк мекеменiң басшысы жүргiзедi.

Қазақстан Республикасы Үкiметiнiң 2018 жылғы 11 мамырдағы №256 қаулысымен «Бюджет қаражаты есебінен қызметтік іссапарларға, оның ішінде шет мемлекеттерге қызметтік іссапарларға арналған шығыстарды өтеу қағидалары» *(бұдан әрі – Қағидалар)* бекітілген.

Қағидалардың 3-тармағына сәйкес, іссапарға жiберiлген қызметкердiң iссапарда жүрген әрбiр күнi үшiн екі айлық есептік көрсеткіш мөлшерiнде тәулiкақы және тұрғын үй-жайды жалдау жөнiндегi шығыстарды өтеу нормасы бекітілген.

Алайда, іссапар шығындарына негіз болып табылатын мекеме басшысының бұйрығы (өкімі) қабылданбай іссапар шығындары төленгендігі немесе мекеме басшысының бұйрығы (өкімі) қабылданған жағдайда да іссапар шығындары артық төленгендігі анықталды.

**3-тармақ.** Іссапарға жiберiлген қызметкердiң шығыстары Қазақстан Республикасы Үкіметінің 22.09.2000 жылғы №1428 санды қаулысымен бекітілген Мемлекеттiк бюджеттiк қаражаты есебiнен ұсталатын мемлекеттiк мекемелер қызметкерлерiнiң, сондай-ақ, Қазақстан Республикасы Парламенті депутаттарының Қазақстан Республикасы шегiндегi қызметтік iссапарлары туралы ереженің 2-тармағының, сонымен қатар Қазақстан Республикасы Үкіметінің 2018 жылғы 11 мамырдағы №256 санды қаулысымен бекітілген Бюджет қаражаты есебінен қызметтік іссапарларға, оның ішінде шет мемлекеттерге қызметтік іссапарларға арналған шығыстарды өтеу қағидаларының 3-тармағының талаптары сақталмай, мемлекеттік аудит барысында 7 мекемеде қызметкерлеріне 1 859,3 мың теңге іс-сапар шығындарына артық аударылғаны анықталды. *Атап айтқанда:*

*- Тілдерді дамыту орталығында 575,6 мың теңге;*

*- Жер қатынастары бөлімінде 558,4 мың теңге;*

*- Мәдениет, тілдерді дамыту, дене шынықтыру және спорт бөлімінде 226,9 мың теңге;*

*- Мәдениет үйінде 258,6 мың теңге;*

*- Орталықтандырылған кітапханалар жүйесінде 168,6 мың теңге ;*

*- Дарбаза ауылдық округінде 50,8 мың теңге;*

*- Ақжар ауылдық округінде 20,4 мың теңге анықталған.*

Бюджет кодексінің 97 бабы 6 тармағы және Қазақстан Республикасы Қаржы министрінің 2014 жылғы 4 желтоқсандағы №540 бұйрығымен бекітілген бюджеттің атқарылуы және оған кассалық қызмет көрсету ережесінің 215, 163-тармақтарында  көрсетілгендей  мемлекеттік мекеме, жасалған азаматтық-құқықтық мәмілелерге сәйкес тауарлардың берілуін, орындалған жұмыстарды және (немесе) көрсетілген қызметті растаудың дұрыстығын қамтамасыз ету, Мемлекеттік мекеме шарт жасасқан кезде Қазақстан Республикасы заңнамасының талаптарын сақтауды, сондай-ақ шартты келтірілген деректердің шынайылығын қамтамасыз етеді және оларды сақтамағаны үшін жауап беру көзделген.

**4-тармақ.** Алайда, Бюджет кодексінің 96 бабы 1 тармағының, 97 бабы 6 тармағының және Қазақстан Республикасы Қаржы министрінің 2014 жылғы 4 желтоқсандағы №540 бұйрығымен бекітілген бюджеттің атқарылуы және оған кассалық қызмет көрсету ережесінің 163, 215 тармақтарының талаптары сақталмай **5 мемлекеттік аудит объектісі бойынша жалпы сомасы 42 059,3 мың теңге көлемінде орындалмаған жұмыстарға және жеткізілмеген тауарлар мен жабдықтарға төлем жасалғаны және артық аударылғаны анықталды.** Атап айтсақ:

1. «Аялы алақан» және «Қамқор» әлеуметтік қызметтер көрсету орталығы бойынша 5 953,3 мың теңге;

***Анықтама ретінде:*** *LED****-****панель 40 Сурет салуға арналған флуоресцентті панель 40х60см. жиынтықта флуоресцентті маркерлер 8 дана, «Шексіздік 70" қабырға панелі 70х70 см. қашықтыққа кететін жарық туннеліне еліктеу, «8 түсті фигуралар» панелі 120х90 см. бір-біріне тәуелсіз қосылған сегіз фигура, Иллюминатор қабырғалық Жарық панелі, күн фибероптикалық модулі, «Бұлт» фибероптикалық талшықтары бар Айна панелі, «Галактика» аспалы фибероптикалық модулі, «Музыкалық орталық» CD/MP3 микрожүйесі,* *штанга тіректері бар орындық 1 дана, күшейткіш және граммофон 1 комп., принтер 3 в 1 (черно-белый) 3 дана, моноблок 4 дана, ПЖБ құрал-жабдықтар жеткізілмеген..*

2. Жастар орталығында 30,5 мың теңге *(Аудит барысында артық аударылғаны сома көлемі бюджетке кері қайтарылды);*

3.Жолаушылар көлігі және автомобиль жолдары бөлімі бойынша 4 710,7 мың теңге;

***Анықтама ретінде****: Сарыағаш ауданы, аудандық маңызы бар көшелерге жөндеу жұмыстары мен күтіп ұстау жұмыстары және Сарыағаш қаласы, Торғай L-485 м көшесінің жол жабындысын орташа жөндеу жұмыстары нысаны бойынша қосымша жұмыстарды орындауға азайту коэффициенті қолданылмай мердігерге 4 415,2 мың теңге артық аударылса, Торғай L-485 м көшесінің жол жабындысын орташа жөндеу жұмыстары нысаны бойынша жұмыстардың сметалық құжаттамаға және №2 нысандағы жұмыстардың орындалу актілеріне сәйкестігін салыстыру нәтижесінде жалпы сомасы 295,5 мың теңгеге**атқарылмаған жұмыстар көлемі анықталды;*

4. ТҮКШ бөлімі бойынша 8 170,0 мың теңге

***Анықтама ретінде****: Сарыағаш ауданы, Кұркелес ауылдық округі, Дархан елді мекенін электрмен жабдықтау және трансформатордың құрылысы бойынша барлық қысқартылып орындалмаған жұмыстардың соммасы 1 668,9 мың теңге, «Сарыағаш ауданы, Сарыағаш қаласындағы алаңы 10 га кварталының көп қабатты тұрғын үйлерімен, әлеуметтік мәдени нысандарымен, қазандық және инженерлік инфрақұрылымдарының құрылысы» бойынша орындалмаған және орнатылмаған жабдықтардың сомасы 5 019,9 мың теңге, «Түркістан облысы, Сарағаш ауданы, Құркелес ауылдық округі, Береке елді мекендерін сумен жабдықтау құрылысы бойынша Барлық орындалмаған жұмыстар мен орнатылмаған жабдықтардың соммасы 1 481,2 мың теңге;*

5. Қала әкімінің аппараты бойынша 23 194,8 мың теңге

***Анықтама ретінде:***

*Мекеме 2021-2022 жылдары екі жақты жасалған азаматтық-құқықтық мәмілелерге сәйкес орындалған жұмыстарды және (немесе) көрсетілген қызметті растаудың дұрыстығын қамтамасыз етпестен (мердігермен орындалған жұмыстардың Ф№2 актісі жасалмаған, тапсырысшыға ұсынылмаған* *және орындалған жұмыстардың актілерінде екі рет қайталанып жазылған), орындалған жұмыстар мен шығыстар құны туралы анықтамаларға сәйкес негізсіз бюджет қаражаты аударылғаны анықталды.*

*Атап айтқанда:*

*- «Сарыағаш қаласын жарықтандыру бағаналары шамдарын диодты шамдарға ауыстыру, ағымдағы жөндеу» жұмыстары бойынша «СБМ и Компания» ЖШС-нің есеп шотына 2 921,1 мың теңге;*

*- «Сарыағаш ауданы, Сарыағаш қаласында балалар ойын алаңдарын орнату» жұмыстары бойынша «Artd group» ЖШС-нің есеп шотына 4 390,3 мың теңге;*

*- «Сарыағаш қаласының көшелеріне бейнебақылау камераларын орнату» жұмыстары бойынша «ӘЛИ» жеке кәсіпкерінің есеп шотына 3 676,8 мың теңге;*

*- «Сарыағаш қаласындағы аркаларды ағымдағы жөндеу, абаттандыру және көгалдандыру» жұмыстары бойынша «Саулет 2012» ЖШС-нің есеп шотына 3 284,4 мың теңге аударылған.*

*Сарыағаш ауданы, Сарыағаш қаласы көшелері шұңқырларын жамау жұмыстарының жобалау сметалық құжаттамаға және 2021 жылдың шілде және тамыз айларында мердігер «Сарыағаш Сәулет» ЖШС-нің (18.06.2021 жылғы №32 шарт) №2 нысандағы жұмыстардың орындалу актілеріне сәйкестігін салыстыру нәтижесінде жалпы соммасы 46,6 мың теңгенің орындалған жұмыстардың актілерінде екі рет қайталанып жазылғаны анықталды).*

*Сонымен қатар аудит барысында 3 нысан бойынша 8 875,6 мың теңгені құрайтын жұмыстардың орындалмағаны және жабдықтардың орнатылмағаны анықталды, оның ішінде:*

*Сарыағаш қаласындағы суару жүйесін орнату жұмыстары бойынша 2 421,8 мың теңге;*

*Сарыағаш қаласы Мөлтек шағын ауданына балалар алаңы спорт алаңы автотұрақ орнату» жұмыстары бойынша 5 438,6 мың теңге;*

*Сарыағаш қаласында балалар ойын алаңдарын орнату бойынша (Сарыағаш ауданының, Сарыағаш қаласы Мөлтек аудандағы және Қасымбекова, Ы.Көшербай көшелеріндегі балалар спорт-ойын алаңын абаттандыру) 1 015,2 мың теңге.*

Қазақстан Республикасы Индустрия және инфрақұрылымдық даму министрлігі Құрылыс және тұрғын үй-коммуналдық шаруашылық істері комитеті төрағасының 2022 жылғы 1 желтоқсандағы «Құрылыстағы баға белгілеу жөніндегі нормативтік құжаттарды бекіту туралы» №223-НҚ бұйрығы 8.2.65.3 тармағының талаптарына сәйкес «Жабдықтың құнына және басқа да шығындарға (5 және 6-бағандар) болжамды пайда есептелмейді» делінген.

**5-тармақ.** Алайда, ТҮКШ бөлімі бойынша барлығы 2 768,1 мың теңгеге *(оның ішінде «Сарыағаш қаласына бейне бақылау камераларын орнату» жұмыстары бойынша 324,0 мың теңге, «Сарағаш ауданы, Құркелес ауылдық округі, Береке елді мекендерін сумен жабдықтау» құрылысы бойынша 96,4 мың теңге, «Сарағаш ауданы, Құркелес ауылдық округі, Береке елді мекендерін сумен жабдықтау» құрылысы бойынша 2 131,8 мың теңге, «Сарыағаш ауданы, Қабланбек ауылдық округі, Ташқұлақ елді мекеніне насос станциясын ағымдағы жөндеу» жұмыстары бойынша 215,9 мың теңге)*  жабдықтарға 2 768,1 мың теңге сметалық пайда есептелініп, мекеме тарапынан жасалған азаматтық-құқықтық мәмілелерге сәйкес тауарлардың берілуін, орындалған жұмыстарды және (немесе) көрсетілген қызметті растаудың дұрыстығын қамтамасыз етпеген.

Қазақстан Республикасының Үкіметі мен жергілікті атқарушы органдардың резервтері республикалық және жергілікті бюджеттерді әзірлеу кезінде жоспарланбаған шығындарды, олардың тосындығына және ағымдағы қаржы жылында шұғыл қаржыландыруды талап ететіндігіне байланысты қаржыландыру үшін республикалық және жергілікті бюджеттер құрамында құрылады.

Бұл ретте, аудандардың (облыстық маңызы бар қалалардың) атқарушы органдарының резервіне:

      1) төтенше резерв;

      2) шұғыл шығындарға арналған резерв;

      3) соттардың шешімдері бойынша міндеттемелерді орындауға арналған резерв;

      4) аудандық маңызы бар қалалар, ауылдар, кенттер, ауылдық округтер бюджеттерінің қолма-қол ақша тапшылығын жабуға арналған резерв кіреді.

### Сонымен қатар, Қазақстан Республикасы Үкіметінің және жергілікті атқарушы органдардың резервтерін пайдалану қағидаларының талаптарына сәйкес *көзделмеген шығындар – көзделмегендігіне байланысты ағымдағы қаржы жылына арналған республикалық және жергілікті бюджеттерді әзірлеу кезінде жоспарланбаған және ағымдағы қаржы жылында дереу, оның ішінде мемлекет кепілдік берген қарыздарды уақтылы өтемеу және оларға уақтылы қызмет көрсетпеу Қазақстан Республикасы үшін беделдік және қаржылық салдарға әкеп соғатын тәуекелдер бойынша не инженерлік инфрақұрылым құрылысының қымбаттау және (немесе) тоқтап қалу тәуекелдері болған кезде қаржыландыруды талап ететін шығындар деп түсіндіріледі.*

**6-тармақ**. Алайда аудит барысында Сарыағаш қаласы әкімінің аппараты бойынша қаржыландыру жоспарында (міндеттемелер) 2024 жылға елді мекендердің санитариясын қамтамасыз етуге 70 000,0 мың теңге қаржы жоспарлана тұрып, жергілікті атқарушы органның шұғыл шығындарына арналған резервінің есебінен 11 074,7 мың теңгені жоспарланған немесе жергілікті атқарушы органдардың резервтерін пайдалану қағидаларының талаптары бұзылған.

Яғни 124107000 бюджеттік бағдарламасы бойынша Сарыағаш қаласы әкімінің аппараты мен «Sana Global Group» ЖШС арасында елді мекендердің санитариясын қамтамасыз ету бойынша жобалық-сметалық құжаттама және екі жақты шарт жасалмастан 2024 жылдың наурыз айында 5 337,7 мың теңгеге және сәуір айында 5 737,0 мың теңгеге, барлығы 11 074,7 мың теңгеге орындалған жұмыстардың актілерін мердігер тарапынан мекемеге негізсіз ұсынған.

Келесі кезекте Сарыағаш қаласы әкімінің 13.05.2024 жылғы №164 шешіміне сәйкес 2024 жылдың 16 мамырындағы №24-166 төлем тапсырмасымен мекеме «Sana Global Group» ЖШС-нің есеп шотына 11 074,7 мың теңгені негізсіз аударылған.

Бұл ретте, Аталған төлем «Sana Global Group» ЖШС 24.01.2024 жылы (*қаңтар-ақпан айларына*) жасалған №05 шартты негізге алып төлем жүргізілген.

Жергілікті атқарушы органдардың резервтерін пайдалану қағидаларының талаптарын негізге ала отырып, Сарыағаш ауданының бюджеттік комиссиясының 2024 жылғы 4 мамырдағы бюджеттік комиссияның №7 хаттамасына сәйкес алдағы уақытта жеңімпаз анықталғаннан кейін келісім шарт сомасынан 11 075,0 мың теңге аудан бюджетіне қайтарылуы тиіс болатын.

Алайда, 21.06.2024 жылы мекеме жеңімпаз болып анықталған мердігер «Energo ВЭС» ЖШС-мен 51 654,4 мың теңгеге келісім шарт жасағанымен, бүгінгі күнге дейін келісім шарт сомасынан 11 075,0 мың теңге аудан бюджетіне кері қайтарылмағаны анықталды.

Осылайша Қазақстан Республикасы Үкіметінің 2015 жылғы 25 сәуірдегі №325 қаулысының және Бюджет кодексінің 96-бабының 1), 2), 3), 4), 5) тармақшаларының, Қазақстан Республикасы Қаржы министрінің 2014 жылғы 4 желтоқсандағы «Бюджеттің атқарылуы және оған кассалық қызмет көрсету ережесін бекіту туралы» №540 бұйрығымен бекітілген ереженің 215 тармағының 2), 3), 6), 7) тармақшаларының , сонымен қатар 2024 жылғы 4 мамырдағы бюджеттік комиссияның №7 хаттамасының талаптарының бұзылуына жол берілген.

Аудит барысында кредиторлық қарыз көрсетілмеу, бухгалтерлік есеп жазбаларында анықталған қателерді түзету операциялары негізсіз жасау, құрылыс объектілерін (активтерді) негізсіз есептен шығару, түгендеу жұмыстары жүргізілмеу салдарынан активтердің мекеменің балансына алынбау фактілері анықталды.

**7-тармақ.** Мемлекеттік аудит барысында Бюджет кодексі 115 бабының 1, 2 тарматарының, ҚР Қаржы министрінің 03.08.2010 жылғы №393 бұйрығымен бекітілген Мемлекеттік мекемелерде бухгалтерлік есепке алуды жүргізу Қағидаларының 4, 33, 243-245, 247 тармақтарының және ҚР Қаржы министрінің 01.08.2017 жылғы №468 бұйрығымен бекітілген «Қаржылық есептілік нысандарын және оларды жасау мен ұсыну қағидаларының» 3, 27 тармақтарының талаптары сақталмай, 10 мекемеде бухгалтерлік есепті жүргізу және бюджеттік, қаржылық есептілікті жасау кезінде жалпы сомасы 1 409 938,7 мың теңгеге бұрмалаушылықтар орын алып, қаржылық бұзушылықтарға жол берілген.

***Анықтама ретінде:***

1. *Көктерек ауылдық округі бойынша 2 399,9 мың теңге;*
2. *Жылға ауылдық округі бойынша 8 344,0 мың теңге;*
3. *Тегісшіл ауылдық округі бойынша 16 311,7 мың теңге;*
4. *Қапланбек ауылдық округі бойынша 28 792,7 мың теңге;*
5. *Сарыағаш қаласы әкімінің аппаратыбойынша 169 212,1 мың теңге;*
6. *Жұмыспен қамту және әлеуметтік бағдарламалар бөлімібойынша 3 608,5 мың теңге;*
7. *«Аялы алақан» және «Қамқор» әлеуметтік қызметтер көрсету орталығы бойынша 36 549,4 мың теңге;*
8. *Жер қатынастары бөлімібойынша 4 678,9 мың теңге;*
9. *ТҮКШ бөлімі бойынша 1 091 087,6 мың теңге;*
10. *Сарыағаш қызмет бойыншав 48 953,9 мың теңге.*

**Жүргізілген аудит аудандағы бірқатар бағдарлама әкімшілері тарапынан 15 мекемеде 3 821 878,3 мың теңге бюджет қаражатын тиімсіз жоспарлағаның көрсетті.**

Бекітілетін және қайта бекітілетін бюджеттік бағдарламалар өз мақсатына қол жеткізілуін айқындайтын тікелей және түпкілікті нәтиже көрсеткіштерінен, сонымен қатар мақсатына қол жеткізілуін айқындайтын көрсеткіштер сандық тұрғыдан өлшейтін көрсеткіштермен айқындалмауы тиіс болса, тікелей нәтиже көрсеткіштері абсолюттік шамаларда қалыптасуды көзделуі қажет.

Тиісінше, бюджеттік бағдарламалардың мақсаттарының, тікелей және түпкілікті нәтижелерінің болмауы, олардың бұлыңғыр болуы, сандық және сапалық көрсеткіштерін, олардың жетістіктерінің нақты күнін (кезеңін) анықтамау немесе дұрыс анықтамау мемлекеттік орган қызметінің нәтижелерін және бюджеттік бағдарламаны іске асыруды объективті бағалауға мүмкіндік бермейді.

Бұдан басқа, бюджеттің мемлекеттік органның бюджеттік бағдарламаларында көзделген нәтижелер көрсеткіштеріне қол жеткізуге бағдарлануы (өзара байланыстылығы) жоғалады.

Бұл ретте, нәтижелілік, негізділік, тиімділік және жауапкершілік сияқты бюджеттік жүйесінің принциптері бұзылады.

Ал, Бюджет Кодексінің 3 бап, 1 тармақ, 12-4) тармақшасына сәйкес бюджет қаражатын бюджет жүйесінің қағидаттарына сәйкес келмейтін жоспарлау және (немесе) пайдалану - бюджет қаражатын тиімсіз жоспарлау және (немесе) тиімсіз пайдалану болып есептеледі.

Алайда, аудит барысында бюджеттік бағдарламаның мақсатына қол жеткізілуін айқындайтын тікелей және түпкілікті нәтиже көрсеткішінің болмауы немесе бюджеттік бағдарламаларды іске асырудың сапалы қорытындысын немесе бюджеттік бағдарламаның орындалу тиімділігін бағалау мүмкін жоқтығы анықталып, бюджет қаражатын тиімсіз жоспарлағанын көрсетті.

**8-тармақ.** Бұл ретте, Бюджет кодексінің 4 бап 6), 9), 12), 13) тармақшаларында қарастырылған бюджет жүйесінің нәтижелілік, негізділік, тиімділік, жауапкершілік қағидаттарын сақтамау салдарынан, 12 мекемеде **3 338 080,3 мың теңге тиімсіз жоспарланғаны анықталды.** Атап айтқанда:

- Ауданы әкімінің аппараты бойынша 273 718,0 мың теңге;

- Жартытөбе ауылдық округі бойынша 327 137,3 мың теңге;

- Көктерек ауылдық округі бойынша 166 058,0 мың теңге;

- Жылға ауылдық округі бойынша 171 888,0 мың теңге;

- Тегісшіл ауылдық округі бойынша 96 483,0 мың теңге;

- Қапланбек ауылдық округі бойынша 84 535,0 мың теңге;

- Дербісек ауылдық округі бойынша 50 091,0 мың теңге;

- Жұмыспен қамту және әлеуметтік бағдарламалар бөлімі бойынша 57 869,0 мың теңге;

- Жер қатынастары бөлімі бойынша 158 260,0 мың теңге;

- Экономика және қаржы бөлімі бойынша 142 369,6 мың теңге;

- Жолаушылар көлігі және автомобиль жолдары бөлімі бойынша 1 611 633,0 мың теңге;

- Қызылжар ауылдық округі бойынша 197 660,4 мың теңге;

- Мәдениет үйі бойынша 378,0 мың теңге.

Бюджеттiк өтiнiмдi жасаудың негiзгi мақсаты бюджеттiк бағдарламаларды орындаудың қажеттi ресурстары мен нәтижелерi туралы сандық және қаржылық ақпарат негiзiнде республикалық және жергiлiктi бюджеттердiң жобаларын әзiрлеген кезде шығыстар көлемiн негiздеу болып табылады.

Бюджеттiк өтiнiм базалық шығыстар мен жаңа бастамалар шығыстарына бөлiнетiн шығыстар көлемiн негiздеу үшiн кезектi жоспарлы кезеңге бюджеттiк бағдарламалардың әкiмшiсi жасайтын құжаттардың жиынтығы болып табылады.

Алайда, Құрылыс, сәулет және қала құрылысы бөліміндеҚазақстан Республикасы Үкіметінің 2022.09.23 №736 қаулысымен бекітілген Тұрғын үй – коммуналдық инфрақұрылымды дамытудың 2023-2029 жылдарға арналған тұжырымдамасына сәйкес, Түркістан облысы, Сарыағаш ауданы аумағынан халықтың әлеуметтік осал топтары үшін жалға берілетін тұрғын үй сатып алу бойынша 2023 жылға 480 000,0 мың теңгеге 50 пәтер сатып алу жоспарланған.

Осыған орай, аудандық мәслихатының 16.05.2023 жылғы №2-22-VIII шешімімен және аудан әкімдігінің 18.05.2023 жылғы №133 қаулысымен 472 098 «Коммуналдық тұрғын үй қорының түрғын үйлерін сатып алу» бюджеттік бағдарламасы бойынша кезекте тұрған азаматтарды тұрғынүймен қамтамасыз ету үшін 50 коммуналдық пәтер сатып алуға қосымша 480 000,0 мың теңге қараша айында қаралғанымен *(оның ішінде РБ-268 800,0 мың теңге, ҰҚ-211 200,0 мың теңге)*, аталған шығыстарды жоспарлау негіздемесін растайтын (бюджеттік өтінім, прайс парақтар және т. б.) құжаттар әзірленбеген.

Осы тектес бұзушылық, мәдениет, тілдерді дамыту, дене шынықтыру және спорт бөлімінде де орын алған. Тиімсіз жоспарланған сома көлемі 3 798,0 мың теңге.

**9-тармақ**. Осылайша, Бюджет кодексінің 67-бабының 12, 12-1 тармақтарының, Қазақстан Республикасы Қаржы министрінің 2014 жылғы 24 қарашадағы №511 бұйрығымен бекітілген «Бюджеттік өтінімді жасау және ұсыну қағидаларының» 2, 3, 5, 9, 47 тармақтарының талаптары сақталмай, Бюджет кодексінің 3-бабы 1-тармағының 12-4-тармағына сәйкес бюджеттік өтінімде қамтылған ақпараттың толықтығы мен дұрыстығын қамтамасыз етпеу нәтижесінде 483 798,0 мың теңгені құрайтын сома тиімсіз жоспарлауға әкеп соқтырған.

Бюджеттік кодексінде қарастырылған бюджет жүйесінің бірыңғайлық, нәтижелілік, негізділік, тиімділік, жауапкершілік қағидаттарын сақтау бюджет қаражатын пайдаланудың басты қағидаттары болып табылады. **Алайда, аудит нәтижесімен 6 мемлекеттік аудит объектісінде барлығы 173 836,0 мың теңге көлемінде бюджет қаражатын тиімсіз пайдалану фактілері орын алған.** Атап айтқанда:

Жолаушылар көлігі және автомобиль жолдары бөлімі бойынша Қазақстан Республикасы Қаржы министрінің 2014 жылғы 18 қыркүйектегі №403 бұйрығымен бекітілген Қазақстан Республикасының Бірыңғай бюджеттік сыныптамасының кейбір мәселелері нормалары сақталмастан, 485045 «Аудандық маңызы бар автомобиль жолдарын және елді-мекендердің көшелерін күрделі және орташа жөндеу» бюджеттік бағдарламасы бойынша Түркістан облысы Сарыағаш ауданы, Дарбаза ауыл округі, Дарбаза-Ердәуіт KXSG-20 L-1000 м аудандық маңызы бар жол жабындысын ағымдағы жөндеу жұмыстары Мекеме мен «СБМ и КОМПАНИЯ» ЖШС-і арасында жасалған 12.04.2022 жылғы №39 шарт негізінде жүргізіліп, атқарылған жұмыстар актілеріне сәйкес барлығы **18 935,4 мың теңге** мердігерге аударылған, яғни бірыңғай бюджеттік сыныптамаға сәйкес бұл бюджеттік бағдарламадан күрделі және орташа жөндеу жұмыстары жүргізілуі тиіс болса, ағымдағы жөндеу жұмыстары жүргізіліп, бюджет қаражаты тиімсіз пайдаланылған.

Сонымен қатар, жолаушылар көлігі және автомобиль жолдары бөлімі мен «GrandStroy 2018» ЖШС-і арасында жасалған 12.04.2022 жылғы №№24, 25, 28, 29, 31, 32, 33, 34, 35, 36, 37 шарттар бойынша «Grand Stroy 2018» ЖШС-не жалпы **98 441,6 мың теңге** аударылған, алайда келісім шарттарға сәйкес 31.12.2022 жылы аяқталуға тиіс 11 жоба бойынша жұмыстар аяқталмай, нәтижеге қол жеткізілмеген.

Осы тектес бұзушылық Құрылыс, сәулет және қала құрылысы бөлімінде де орын алған. Мекеме мен «Victoria-проект» ЖШС арасында «Сарыағаш ауданы, Қызылжар ауылдық округі, Қызылжар елді мекені Х.Оралов көшесінен жабық спорт алаңшасын салуға» жобалық сметалық құжаттаманы қайта түзету жұмыстарын жүргізу үшін **500,0 мың теңгеге** №13 келісім шарт түзілген. Аталған жобаға 22.12.2023 ж. №EXGLTD-0325/23 санды сараптаманың оң қорытындылары алынған.

Алайда, осы түзету енгізілген жобалық-сметалық құжаттаманы жүзеге асыру үшін 2023, 2024, 2025 жылдарға бойынша бюджет қаражатының жоспарланбағаны анықталды.

**10-тармақ.** Осылайша,Бюджет кодексінің 4 бап 6), 9), 12), 13) тармақшаларында қарастырылған бюджет жүйесінің нәтижелілік, негізділік, тиімділік, жауапкершілік қағидаттары сақталмай, **барлығы 117 877,0 мың теңге бюджет қаражатын тиімсіз пайдалануға әкеп соққан.**

«Мәдениет ұйымдары желісінің ең төмен мемлекеттік нормативтерін және облыстық, республикалық маңызы бар қаланың, астананың, аудандық, облыстық маңызы бар қалалардың, селолық деңгейлердегі мемлекеттік мәдениет ұйымдарының үлгілік штаттарын бекіту туралы» №121 санды бұйрықтың талаптарына сәйкес «Ауылдық деңгей. Мәдениет үй (клуб)» бойынша бағбан штаты қарастырылмаған.

Алайда,«Ақниет» және «Жемісті» ауылдық мәдениет үйлері бойынша аудитпен қамтылған кезең аралығында 2 бірліктегі бағбан штатын артық ұстау фактісі анықталды.

**11-тармақ.** Бұл ретте, Бюджет Кодексінің 4 бабы 12 тармақшасының, Қазақстан Республикасы Мәдениет және спорт министрінің 2015 жылғы 31 наурыздағы «Мәдениет ұйымдары желісінің ең төмен мемлекеттік нормативтерін және облыстық, республикалық маңызы бар қаланың, астананың, аудандық, облыстық маңызы бар қалалардың, селолық деңгейлердегі мемлекеттік мәдениет ұйымдарының үлгілік штаттарын бекіту туралы» №121 бұйрығының талаптарын сақтамай **5 343,9 мың теңге** тиімсіз пайдалану сомасы қалыптасқан.

Бюджет кодексінің 4-бабының 12) тармағында «тиімділік қағидаты – бюджет қаражатының бекітілген көлемін пайдалана отырып, ең үздік тікелей және түпкілікті нәтижеге қол жеткізу немесе бюджет қаражатының аз көлемін пайдаланып, тікелей және түпкілікті нәтижеге қол жеткізу қажеттігін негізге ала отырып, бюджетті әзірлеу және атқару» ұғым берілген.

«Аялы алақан» және «Қамқор» әлеуметтік қызметтер көрсету орталығы мен ЖК Оралова К.А. арасында Сарыағаш қаласы, М.Жолдасов көшесі №1А үй мекен жайда орналасқан ғимаратты жалдау бойынша 2023 жылы 19044,0 мың теңгеге, 2024 жылы 13 640,0 мың теңгеге мемлекеттік сатып алу туралы шарттар түзелген.

Шарттардың ажырамас бөлігі болып табылатын техникалық ерекшілікте (2-қосымша) ғимараттың жалға алынатын көлемі 3 120 шаршы метрден кем болмауы тиіс деп талап қойылған. Алайда, №011-32875 техникалық түгендеу іс қағазына сәйкес, іс-жүзінде жалға алған ғимараттың жалпы алаңы 857 шаршы метр анықталды *(техникалық түгендеу іс қағаздарында 3120 шаршы метр ғимараттың ауқымы болып көрсетілген).*

**12-тармақ.** Бюджет кодексінің 4-бабының 9), 12) тармақтарында көзделген негізділік, тиімділік қағидаттарын бұза отырып, осы Кодексінің 3-бабы 1-тармағының 12-4)-тармақшасына сәйкес Сарыағаш қаласы, М.Жолдасов көшесі №1А мекен жайында орналасқан ғимаратты жалдауға жұмсалған **32 684,0 мың теңге** *(2023 жылы 19 044,0 мың теңге, 2024 жылы 13 640,0 мың теңге)* соммасындағы қаражат тиімсіз пайдаланған болып табылады.

Сонымен қатар, «Аялы алақан» және «Қамқор» әлеуметтік қызметтер көрсету орталығы мен ЖК Оралова К.А. арасында Сарыағаш қаласы, **М.Жолдасов көшесі №1А үй мекен жайда орналасқан ғимаратты** жалдау бойынша жасалған шарттарының *(2022 жылы 16.09.2022 жылғы №3* *шарт, 2023 жылы* *09.02.2023 жылғы №1 шарт және 2024 жылы 27.02.2024 жылғы №4 шарт)* техникалық ерекшеліктеріне сәйкес жалдауға алынатын ғимарат жөндеу жұмыстарын қажет етпейтін болуы тиіс және шарттың сомманың ішінде ғимаратты жылына бір немесе екі рет жөндеуден өткізу *(сырлау т.б.)* кірген.

2022 жылы «Аялы алақан» және «Қамқор» әлеуметтік қызметтер көрсету орталығы мен ЖК «АЛИМОВА АЙНУР САРСЕМБАЕВНА» арасында ««Аялы алақан» - «Қамқор» дизайн жасау (ақпараттық технологиялар саласындағы жасаудан басқа) бойынша қызмет көрсетулер» бойынша 69 699,0 мың теңгеге *(оның ішінде 49957,0 мың теңге 2022 жылы, 19742,0 мың теңге 2023 жылы тіркеуге жатқан)* 08.12.2022 жылғы №14 шарт және 14.06.2023 жылғы №01 қосымша келісім түзеліп, төлем толық жүргізілген*.*

Аудитке ұсынылған құжаттарына сәйкес *(құрылыс құнының сметалық есебі, жүкқұжат, объектіні пайдалануға қабылдау актісі)* іс жүзінде **жөндеу жұмыстары**, жабдықтар мен жиһаздар сатып алынған, оның ішінде жалға алынған **ғимаратты жөндеуге 16 820,4 теңге** жаратылған.

Алайда, Мекеменің директоры З.Арзыкулованың түсініктемесіне сәйкес 2024 жылы ғимарат иесі ЖК Оралова К.А. жалға беру соммасын көтеруге талап етуіне байланысты, Мекеме ЖК «Бугибаев И.М.»-мен келісім-шартқа тұрып, 2024 жылдың 1 қазанынан бастап Сарыағаш қаласы, **М.Жолдасов көшесі №2 үй мекен жайда орналасқан ғимаратына** көшкен *(ғимарат 2024 жылдың қазан-желтоқсан айларына тегін берілді)*.

Немесе 16 820,4 мың теңге сомасындағы жөндеу жұмыстарының көлемі Сарыағаш қаласы, М.Жолдасов көшесі №1А мекен жайында орналасқан жалға алынған ғимаратта *(ЖК Оралова К.А.)* жүргізілгеніне, ал бүгінгі күнге мекеме басқа ғимаратқа көшкеніне сүйене отырып, яғни бюджет қаражаты тиісті бюджеттік бағдарлама әкімшісінің балансында тұрмаған объектіні ұстауға жұмсалуына байланысты, осы бюджет қаражаты тиімсіз пайдаланылған.

**13-тармақ.** Бюджет кодексінің 4-бабының 9), 12), 13) тармақтарында көзделген негізділік, тиімділік және жауапкершілік қағидаттарын бұза отырып, осы Кодексінің 3-бабы 1-тармағының 12-4)-тармақшасына сәйкес 2022 жылы Сарыағаш қаласы, М.Жолдасов көшесі №1А мекен жайында орналасқан ғимаратқа жөндеу жұмыстарына жұмсалған **16 820,4 мың теңге** соммасындағы қаражат тиімсіз пайдаланған болып табылады.

**14-тармақ.** Сонымен қатар, Бюджет Кодексінің 4 бабы 12 тармақшасының талаптарын бұза отырып, 5 аудит объектісінде *(Жұмыспен қамту және әлеуметтік бағдарламалар бөлімі 331,0 мың теңге, Көктерек ауылдық округі 380,5 мың теңге, Тегісшіл ауылдық округі 39,5 мың теңге, Дербисек ауылдық округі 3,0 мың теңге, Жастар орталығы 5,0 мың теңге)* төлемдерді уақытылы жасамағаны үшін өсіппұлдарға мен айыппұлдарға **759,0 мың теңге** тиімсіз пайдаланғаны анықталды.

**15-тармақ.** Қазақстан Республикасының 2011 жылғы 1 наурыздағы №413-VI «Мемлекеттік мүлік туралы» Заңының 6 бабының 4 тармағының талаптарын сақталмай, Жартытөбе ауылдық округінде құны **351,7 мың теңге** тұратын 2 дана планшет пайдаланбай тұрғаны анықталды.

**Рәсімдік сипаттағы бұзушылықтар туралы**

Сондай-ақ, рәсімдік сипаттағы бұзушылықтар 104 бірлікті құрады *(оның ішінде бюджет заңнамасын бұзушылықтары 55 бірлік, бухгалтерлік есепті жүргізу кезінде заңнама бұзушылықтары 4 бірлік, құрылыс және қала құрылысы саласындағы заңнаманы бұзушылық 11 бірлік, мемлекеттік сатып алу саласындағы заңнаманы бұзушылық 10 және өзге де салалық заңнама бұзушылықтары 24 бірлік)*.

*Аудит барысында жүргізілген талдау, мемлекеттік аудит объектісінің қызметін регламенттейтін құжаттардың мынадай кемшіліктерін көрсетті:*

Қазақстан Республикасы Үкіметінің 2021 жылғы 1 қыркүйектегі №590 қаулысымен бекітілген Мемлекеттік орган туралы ережені әзірлеу және бекіту жөніндегі нұсқаулықтың 4-тармағының 4 тармақшасының және 5-тармағының талаптарына сәйкес Ережені әзірлеу, сондай-ақ оған өзгерістер және (немесе) толықтырулар енгізу үшін мемлекеттік органға жаңа өкілеттіктердің берілуі, мемлекеттік орган өкілеттіктерінің кеңеюі (азаюы) және (немесе) алып тасталуы негіз болып табылады және бір ай ішінде тиісті ереже не ережеге өзгерістер және (немесе) толықтырулар жобасын әзірлейді.

Сарыағаш ауданының жергілікті атқарушы органдарының қызметін талдау нәтижесінде, жалпы жергілікті атқарушы органдар мен олардың ведомстволық бағынысты ұйымдары іске асыратын міндеттер мен функциялардың Қазақстан Республикасының заңнамасында көзделгенін көрсетті.

**16-тармақ.** Алайда, Әлеуметтік кодексінің 19 бабының 1)-8), 10), 17)-20-1) тармақшаларының және ҚР Үкіметінің 2021 жылғы 1 қыркүйектегі № 590 қаулысымен бекітілген Мемлекеттік орган туралы ережені әзірлеу және бекіту жөніндегі нұсқаулықтың 4-тармағының 4 тармақшасының және 5-тармағының талаптарын сақталмай, аудандардың жергілікті атқарушы органдарының құзыретіне берілген:

- аудандардағы (облыстық маңызы бар қалалардағы) жұмыс күшіне деген сұраныс пен ұсынысты талдау, болжау және облыстардың, республикалық маңызы бар қалалардың және астананың жергілікті атқарушы органына хабарлау;

- облыстың, республикалық маңызы бар қаланың, астананың жергілікті атқарушы органдарына халықты жұмыспен қамтуға жәрдемдесу шаралары бойынша ұсыныстар енгізу;

- өңірлік жұмыспен қамту картасын және халықты жұмыспен қамтуға жәрдемдесудің белсенді шараларын іске асыру;

- ұлттық жобалар, облыстың, республикалық маңызы бар қаланың, астананың даму жоспарлары, өңірлік жұмыспен қамту картасы шеңберінде жұмыс орындарының құрылуын мониторингтеуді жүзеге асыру;

- кәсіпкерлік бастаманы дамыту арқылы ауданның (облыстық маңызы бар қаланың) жұмыс орындарын құруды қолдау;

- облыстың, республикалық маңызы бар қаланың, астананың жергілікті атқарушы органдарына жұмыс күшінің мобильділігін арттыру мақсатында адамдардың ерікті түрде қоныс аударуы үшін елді мекендерді айқындау бойынша ұсыныстар енгізу;

- жұмыс орындарының босау және қысқару тәуекелдері бар ұйымдарды мониторингтеуді жүзеге асыру;

- халықты жұмыспен қамтуға жәрдемдесуді қамтамасыз ету мақсатында еңбек мобильділігі орталықтарымен өзара іс-қимыл жасау;

- арнаулы әлеуметтік қызметтерді ұсынатын субъектілердің арнаулы әлеуметтік көрсетілетін қызметтердің кепілдік берілген көлемін ұсынуы;

- мүгедектігі бар адамдарды және мүгедектігі бар балаларды жеке бағдарламаға сәйкес санаторийлік-курорттық емдеуді қамтамасыз ету;

- мүгедектігі бар адамдарды жеке бағдарламаға сәйкес техникалық көмекші (компенсаторлық) құралдармен және (немесе) арнаулы жүріп-тұру құралдарымен қамтамасыз ету;

- жеке бағдарламаға сәйкес жүріп-тұруы қиын, бірінші топтағы мүгедектігі бар адамдар үшін жеке көмекшінің, есту қабілеті бойынша мүгедектігі бар адамдар үшін ымдау тілі маманының көрсетілетін қызметтерімен қамтамасыз ету;

- мүгедектігі бар адамдарға Қазақстан Республикасының заңнамасында көзделген қосымша әлеуметтік көмек шараларын ұсыну;

- өмірде қиын жағдайға тап болған адамдарды (отбасыларды) мемлекеттік органдардың құзыреті шегінде жан-жақты қолдаумен қамту жөніндегі жұмысты үйлестіру функциялары жұмыспен қамту және әлеуметтік бағдарламалар бөлімінің Ережесіне еңбеген және бір ай ішінде тиісті ереже не ережеге өзгерістер және (немесе) толықтырулар жобасын әзірленбеген.

Сонымен қатар, Қазақстан Республикасы Үкіметінің 2012 жылғы 30 наурыздағы №382 Қаулысымен бекітілген мемлекеттік қорғаншылық және қамқоршылық жөніндегі функцияларын жүзеге асыру қағидаларының 6 тармағының және ҚР Үкіметінің 2021 жылғы 1 қыркүйектегі № 590 қаулысымен бекітілген Мемлекеттік орган туралы ережені әзірлеу және бекіту жөніндегі нұсқаулықтың 4-тармағының 4 тармақшасының және 5-тармағының талаптарын сақталмай аудандардың **халықты әлеуметтiк қорғаудың уәкілетті органдарының** құзыретіне берілген **кәмелетке толғандарға қатысты қорғаншылық және қамқоршылық жөніндегі функция** Жұмыспен қамту және әлеуметтік бағдарламалар бөлімінің Ережесіне еңбеген және бір ай ішінде тиісті ереже не ережеге өзгерістер және (немесе) толықтырулар жобасын әзірленбеген.

Қазақстан Республикасы Әділет министрінің 2022 жылғы 30 қыркүйектегі № 820 «Азаматтық хал актілерін мемлекеттік тіркеуді ұйымдастыру, азаматтық хал актілерінің жазбаларына өзгерістер енгізу, қалпына келтіру, күшін жою қағидаларын бекіту туралы» Қазақстан Республикасы Әділет министрінің 2015 жылғы 25 ақпандағы № 112 бұйрығына өзгерістер енгізу туралы» бұйрығымен Азаматтық хал актілерін тіркеу органы - азаматтық хал актілерін мемлекеттік тіркеуді және азаматтық хал актілерін мемлекеттік тіркеуге байланысты мемлекеттік көрсетілетін қызметтердің басқа да түрлерін жүзеге асыратын **"Азаматтарға арналған үкімет" мемлекеттік корпорациясы** болып айқындалған. *(Алдындағы редакцияда: тіркеуші орган - азаматтық хал актілерін мемлекеттік тіркеуді жүзеге асыратын* ***жергілікті атқарушы орган*** *болған).*

**17-тармақ.** Алайда, Әлеуметтік кодексінің 19 бабының, Қазақстан Республикасы Әділет министрінің 2015 жылғы 25 ақпандағы №112 бұйрығымен бекітілген Азаматтық хал актілерін мемлекеттік тіркеуді ұйымдастыру, оларға өзгерістер, түзетулер, толықтырулар енгізу, азаматтық хал актілерінің күшін жою және қалпына келтіру қағидаларының 2 тармақ 1-тармақшасының және ҚР Үкіметінің 2021 жылғы 1 қыркүйектегі № 590 қаулысымен бекітілген Мемлекеттік орган туралы ережені әзірлеу және бекіту жөніндегі нұсқаулықтың 4-тармағының 4 тармақшасының және 5-тармағының талаптарын сақталмай, Жұмыспен қамту және әлеуметтік бағдарламалар бөлімінің ережесінде «Мекеме жұмыспен қамту, әлеуметтік бағдарламалар, арнаулы әлеуметтік қызметтер көрсету және **азаматтық хал актілерін тіркеу саласында басшылықты жүзеге а**сыратын Қазақстан республикасының мемлекеттік орган болып табылады» деп көрсетілген.

Дәл осы нормалары миссиясында, міндеттерінде және функцияларында көрсетілген. Атап айтқанда:

Миссиясы: жұмыспен қамту, әлеуметтік бағдарламалар, арнаулы әлеуметтік қызметтер көрсету және **азаматтық хал актілерін тіркеу саласындағы мемлекеттік саясатты** жүзеге асыру.

Міндеттері:

Мемлекеттік органның негізгі міндетіне жұмыспен қамту, әлеуметтік жәрдемақыларды тағайындау мен төлеу, әлеуметтік бағдарламаларды жүзеге асыру, арнаулы әлеуметтік қызметтер көрсету және **азаматтық хал актілерін тіркеу** жатады;

Функциялары:

«21) Қазақстан Республикасының заңнамасында белгіленген тәртіппен **азаматтық хал актілерін тіркеуді жүзеге асырады және тіркеу туралы мәліметтерді Жеке тұлғалар туралы мемлекеттік дерекқорға енгізеді»** деп көрсетілген.

Сол сияқты,Экономика және қаржы бөлімінің Ережесінің 2 бөлімі 14 тармағының 6)-тармақшасына сәйкес мекеменің міндеттері: 6) ауданның үш жылға арналған бюджет жобасын және бес жылға арналған даму бағдарламасын әзірлеу деп көрсетілген.

Ереженің 15 тармағының 26)-28) тармақшаларына сәйкес келесі Функциялары айқындалған:

26) ауданды дамыту бағдарламасын облыстық мемлекеттік жоспарлау бойынша өкілетті органмен келісу;

27)ауданның дамыту бағдарламасын жергілікті өкілді органның қарауына және бекітуіне енгізу;

28) ауданды дамыту бағдарламасын жүзеге асыру жөніндегі іс-шаралар жоспарын әзірлеп, оны мемлекеттік жоспарлау жөніндегі облыстық өкілетті органмен келісу.

Алайда, Мемлекет Басшысының 2020 жылғы 1 қыркүйектегі Жолдауын іске асыру шеңберінде «Қазақстан Республикасындағы мемлекеттік жоспарлау жүйесін бекіту туралы» Қазақстан Республикасы Үкіметінің 2017 жылғы 29 қарашадағы №790 қаулысына өзгеріс енгізу туралы» ҚР Үкіметінің 2021 жылғы 26 ақпандағы № 99 қаулысымен бекітілген жаңа мемлекеттік жоспарлау жүйе айқындалған.

Облыстық мәслихаттың 2020 жылғы 31 желтоқсандағы №55/576-VІ шешімімен бекітілген «Түркістан облысының 2021-2025 жылдарға арналған даму бағдарламасы туралы» шешіміне 2021 жылғы 10 желтоқсандағы Түркістан облыстық мәслихатының №13/123-VII шешімімен өзгерістер енгізіліп, Түркістан облысының 2021-2025 жылдарға арналған даму жоспарының қалалар мен аудандар бөлінісінде нысаналы индикаторлардың декомпозициясы Облыстық даму жоспарының №1 Қосымшасына сәйкес бекітілген.

«Сарыағаш ауданының 2021-2025 жылдарға арналған әлеуметтік-экономикалық даму бағдарламасы» Сарыағаш аудандық мәслихатының 2022 жылғы 11 наурыздағы №18-136-VII шешімімен күші жойылған.

Немесе, бүгінгі таңда *«ауданды дамыту бағдарламасын облыстық мемлекеттік жоспарлау бойынша өкілетті органмен келісу», «ауданның дамыту бағдарламасын жергілікті өкілді органның қарауына және бекітуіне енгізу», «ауданды дамыту бағдарламасын жүзеге асыру жөніндегі іс-шаралар жоспарын әзірлеп, оны мемлекеттік жоспарлау жөніндегі облыстық өкілетті органмен келісу»* функциялары мемлекеттік мекеменің өкілеттіктеріне жатпайды.

Яғни, ауданының *даму бағдарламасының* күші жойылғанының негізінде мекеменің Ережесінде тиісті қаралған функциялары сәйкестендірілмеген.

**18-тармақ.** Бұл ретте, Қазақстан Республикасының «Құқықтық актілер туралы» 2016 жылғы 6 сәуірдегі № 480-V Заңының 1 бабы, 2) тармақшасының (*«ереже – қандай да бір мемлекеттік органның мәртебесі мен өкілеттіктерін айқындайтын нормативтік құқықтық акт»)* және ҚР Үкіметінің 2021 жылғы 1 қыркүйектегі № 590 қаулысымен бекітілген Мемлекеттік орган туралы ережені әзірлеу және бекіту жөніндегі нұсқаулықтың 4-тармағының 4 тармақшасының және 5-тармағының талаптары сақталмай, мемлекеттік мекеменің Ережесінде өзінің құзырына кірмейтін өкілеттіктер айқындалғаны анықталды.

**19-тармақ.** Жылға ауылдық округі, Жұмыспен қамту және әлеуметтік бағдарламалар бөлім, Экономика және қаржы бөлімі, Қабланбек ауылдық округтері бойынша «Ашық бюджеттер» порталында 2021-2023, 2022-2024, 2023-2025 және 2024-2026 жылдарға арналған бюджеттік бағдарламалардың жобалары, сонымен қатар, өткен 2021, 2022, 2023 қаржы жылдарындағы бюджеттік бағдарламаларды іске асыру туралы есептер орналастырылмай немесе оларды жария талқылау қамтамасыз етілмей, Қазақстан Республикасы Ақпарат және қоғамдық даму министрінің 2021 жылғы 30 сәуірдегі №149 бұйрығымен бекітілген Ашық бюджеттердің интернет-порталында ақпаратты орналастыру және бюджеттік бағдарламалардың жобаларын (бюджеттік бағдарламаларды іске асыру туралы есептерді) жария талқылау қағидаларының 9, 10 тармақтарының талаптарын сақталмаған.

Қазақстан Республикасының 2015 жылғы 4 желтоқсандағы № 434-V Мемлекеттiк сатып алу туралы Заңының 4 бап 1)-4), 7) тармақшалары на сәйкес мемлекеттік сатып алуды жүзеге асыру:

мемлекеттік сатып алу үшін пайдаланылатын ақшаны оңтайлы және тиімді жұмсау;

осы Заңда көзделгеннен басқа жағдайларда, әлеуетті өнім берушілерге мемлекеттік сатып алуды өткізу рәсіміне қатысу үшін тең мүмкіндіктер беру;

әлеуетті өнім берушілер арасындағы адал бәсекелестік, сатып алуға қатысушылар арасында сөз байласуға жол бермеу;

мемлекеттік сатып алу процесінің ашықтығы мен айқындығы;

сыбайлас жемқорлық көріністеріне жол бермеу қағидаттарына негізделеді. Алайда:

2022 жылы «Аялы алақан» және «Қамқор» әлеуметтік қызметтер көрсету орталығымен ЖК «АЛИМОВА АЙНУР САРСЕМБАЕВНА» арасында ««Аялы алақан» - «Қамқор» **дизайн жасау** (ақпараттық технологиялар саласындағы жасаудан басқа) **бойынша қызмет** көрсетулер» бойынша Қазақстан Республикасының 2015 жылғы 4 желтоқсандағы «Мемлекеттiк сатып алу туралы» № 434-V ҚРЗ Заңының 39 бап 3 тармақ 3-тармақша негізінде мемлекеттік сатып алу туралы шартты тікелей жасасу арқылы бір көзден алу тәсілімен 69 699,0 мың теңгеге *(оның ішінде 49957,0 мың теңге 2022 жылы, 19742,0 мың теңге 2023 жылы тіркеуге жатқан)* 08.12.2022 жылғы №14 көрсетілетін қызметтерді мемлекеттік сатып алу туралы шарт *(әрі қарай – 08.12.2022 жылғы №14 шарт)* және 14.06.2023 жылғы №01 «Көрсетілетін қызметтерді мемлекеттік сатып алу туралы шартқа 2022-12-08 №14» қосымша келісім *(әрі қарай -* *14.06.2023 жылғы №01 қосымша келісім)*  түзелген.

Мемлекеттік сатып алу туралы Заңының 39 бап 3 тармақ 3-тармақшасына сәйкес мемлекеттік сатып алу туралы шартты тікелей жасасу арқылы бір көзден алу тәсілімен мемлекеттік сатып алу - сатып алынатын тауарларға, көрсетілетін қызметтерге қатысты айрықша құқықтарға ие тұлғадан зияткерлік меншік объектілері болып табылатын тауарларды, көрсетілетін қызметтерді, сондай-ақ жоба алдындағы немесе жобалау-сметалық құжаттаманы әзірлеген тұлғадан осы жоба алдындағы немесе жобалау-сметалық құжаттаманы түзету жөніндегі жұмыстарды сатып алу жағдайда жүзеге асырылады

«Қазақстан Республикасының мемлекеттік сатып алулары» веб-порталында техникалық ерекшелік ретінде **Бакиров Батырхан Ермаханович** атына берілген 06.12.2022 жылғы №30893 Авторлық құқықпен қорғалатын объектілерге құқықтардың мемлекеттік тізілімге мәліметтерді енгізу туралы куәлік тіркелген *(Авторлық құқық объектісі:* ***әдеби туынды****. Объектінің атауы: Дизайн и модернизация «Центров соц.обслуживания» по Туркестанской обл.: ресепшн, зона наст.игр, йога, теннис/бильярд, солевая и сенсорная комнаты, массажный каб., библиотека, санузел, холл (декор.элементов))*.

Немесе:

1. Авторлық құқық туралы куәлік **әлеуетті жеткізушінің зияткерлік меншігі болған жоқ**;
2. Авторлық құқық объектісінің түрі жөндеу жұмыстары мен жиһаз бен жабдықтарды сатып алу емес, дизайн және модернизация бойынша **«Әдебиет туындысы»** болып табылады.
3. Мемлекеттік сатып алу нысанасы шарттың орындалу мәніне сәйкес келмейді. Шартқа сәйкес **дизайн жасау бойынша қызметті** ғана *(услуги по разработке дизайна)* сатып алынған *(КТРУ 741019.000.000001 Дизайн жасау (ақпараттық технологиялар саласындағы жасаудан басқа) бойынша қызмет көрсетулер/Услуги по разработке дизайна (кроме разработки в области информационных технологий))*. Алайда, аудитке ұсынылған құжаттарына сәйкес *(құрылыс құнының сметалық есебі, жүкқұжат, объектіні пайдалануға қабылдау актісі)* **іс жүзінде жөндеу жұмыстары, жабдықтар мен жиһаздар** сатып алынған.

Мемлекеттік сатып алу туралы Заңының 13 бабының 2-1 тармағына сәйкес тапсырыс берушілер мемлекеттік сатып алуды жүзеге асыру тәсілін айқындау кезінде мемлекеттік сатып алудың **бәсекелестік тәсілдерін** таңдауға ұмтылады.

Осы Заңның 41 бабының 1 тармағына сәйкес «Заңның 39-бабының 3-тармағында көзделген негіздер бойынша мемлекеттік сатып алу туралы шартты тікелей жасасу арқылы бір көзден алу тәсілімен тауарларды, жұмыстарды, көрсетілетін қызметтерді мемлекеттік сатып алу мұндай тауарларды, жұмыстарды, көрсетілетін қызметтерді осы Заңның 13-бабы 1-тармағының 1), 2), 3), 5) және 6) тармақшаларында көрсетілген **өзге де тәсілдермен сатып алу мүмкін болмаған айрықша жағдайларда** жүзеге асырылады».

Ал, дизайн қызметтері **жалпыға қол жетімді, бәсекеге қабілетті** қызмет болып табылады **және айрықша жағдайға жатпайды** және тапсырыс берушіде Мемлекеттік сатып алу туралы Заңның 13-бабы 1-тармағының 1), 2), 3), 5) және 6) тармақшаларында көрсетілген өзге де тәсілдермен мемлекеттік сатып алуды жүзеге асырудың **мүмкін болмауы себептері** болмаған.

**20-тармақ.** Бұл ретте, Мемлекеттік сатып алу туралы Заңының 13 бабының 2-1 тармағының, 39 бабының 3 тармағының және 41 бабының 1 тармағының талаптарын сақталмай, Қазақстан Республикасының мемлекеттiк сатып алу туралы заңнамасында көзделмеген жағдайларда, мемлекеттік сатып алу туралы шартты тікелей жасасу арқылы бір көзден алу тәсілімен мемлекеттiк сатып алу жүзеге асырылған.

Жоғарыда көрсетілгендей, «Аялы алақан» және «Қамқор» әлеуметтік қызметтер көрсету орталығы мен ЖК «АЛИМОВА АЙНУР САРСЕМБАЕВНА» арасында ««Аялы алақан» - «Қамқор» дизайн жасау (ақпараттық технологиялар саласындағы жасаудан басқа) бойынша қызмет көрсетулер» бойынша 69 699,0 мың теңгеге түзелген 08.12.2022 жылғы №14 шарт және 14.06.2023 жылғы №01 қосымша келісім шеңберінде жөндеу жұмыстары, жабдықтар, жиһаз және қорлар сатып алынған.

Алайда, сметалық құжаттамада көрсетілген жұмыстар мен шығындардың атаулары, сондай-ақ олардың құны, жүкқұжатпен сәйкес келмеген*.*

Жүкқұжатта көрсетілген жабдықтардың, мүкәммалдардың және жиһаздардың бағалары жоғарылатылған, сондай-ақ модельдердің нақты атаулары мен техникалық сипаттамалары жоқ.

Сондай-ақ, аудит тобымен 28.11.2024 жылдағы жағдай бойынша электрондық дүкендер мен сатушылар сайттарының платформасында орналастырылған кейбір тауарлар бағасының әділ нарықтық құнына салыстырмалы талдау жүргізілді.

Мысалы: жиналмалы стационарлық велосипедтің бір бірлігі үшін құны жүкқұжат бойынша 262 000 теңге болып көрсетілсе, тауарлардың электрондық алаңында және сатушылар сайттарында ұқсас жабдықтың әділ құны 50 690 теңгені құрайды.

Осындай жағдай басқа жабдықтар бойынша да орын алуда:

|  |  |  |  |
| --- | --- | --- | --- |
| Жабдықтың атауы | Саны | Жүкқұжат бойынша баға (1 бірлік үшін), теңге | Сатушылардың сайттарындағы баға, теңге |
| велотренажер | 2 | 389 000,0 | 66 353 |
| жүгіру жолы | 1 | 410 000,0 | 159 890,0 |
| жүгіру жолы | 1 | 410 000,0 | 290 000,0 |
| батут | 1 | 152 000,0 | 40 490,0 |
| универсальный турник | 1 | 231 000,0 | 95 000,0 |
| тұтқасы бар степпер | 1 | 237 000,0 | 42 990,0 |
| тұтқасы бар степпер | 1 | 237 000,0 | 34 900,0 |
| Гантел комплектісі | 2 | 210 000,0 | 22 305,0 |
| штанга тіректері бар орындық және штанга | 1 | 444 000,0 | 95 000,0 |
| степпер | 1 | 165 000,0 | 31 289,0 |
| теннис үстелі | 1 | 320 000,0 | 97 000,0 |
| денеге арналған массаж креслосы (электрлік) | 1 | 772 000,0 | 278 400,0 |
| «ALTECO A3000DH» жылу зеңбірегі (дизельдік) | 1 | 2 300 000,0 | 122 000,0 |
| граммофон | 1 | 480 000,0 | 49 591,0 |

Сонымен қатар, жүкқұжат бойынша сатып алынған басқа да жиһаздардың, жабдықтардың және қызметтердің бағалары да көтеріңкі болуы мүмкін.

Шарттың қосымшада, сметалық құжаттамада және жүкқұжатта жабдықтардың, мүкәммалдардың және жиһаздардың нақты үлгілері мен техникалық сипаттамаларын көрсетпеу, шартты тікелей жасасу арқылы бір көзден алу тәсілімен мемлекеттік сатып алуды өткізу - сатып алынатын тауарлардың, жұмыстар мен көрсетілетін қызметтердің құнын жоғарылату мақсатында жасалғаны бойынша сыбайлас жемқорлық тәуекелі бар деп аудиторлар пікір білдірген.

Қазақстан Республикасы Ақпарат және қоғамдық даму министрінің 2021 жылғы 30 сәуірдегі №149 бұйрығымен бекітілген Ашық бюджеттердің интернет-порталында ақпаратты орналастыру және бюджеттік бағдарламалардың жобаларын (бюджеттік бағдарламаларды іске асыру туралы есептерді) жария талқылау қағидасының талаптарына сәйкес бюджеттік бағдарламаларды іске асыру туралы есептер "Ашық бюджеттер" порталында орналастыру рәсімдерін жүргізуді көздейді.

**Бұдан бөлек, аудит объектілерінде жиі орын алатын кемшіліктер мен бұзушылықтар:**

**-** бюджеттік бағдарламалардың бекітілмеуі немесе мерзімінен кешіктіріліп бекітілуі;

- бухгалтерлік есеп және қаржылық есептілік жүргізу талаптарының сақталмауы;

- қаржылық, бухгалтерлік істерді тапсыру/қабылдау жұмыстарының жүргізілмеуі;

- негізгі құралдарға түгендеу жұмыстарының жүргізілмеуі;

- дебиторлық және кредиторлық берешектердің орын алуы;

- объектiнi пайдалануға қабылдауға қатысушылар, бұзушылықтармен және құрылыстағы шалағайлықтармен пайдалануға қабылдауы;

- әрбір жұмыскерге жазбаша немесе электрондық нысанда ай сайын хабарлауға міндетті тиісті кезең ішінде оған тиесілі жалақының құрамдас бөліктері, жүргізілген ұстап қалулардың мөлшерлері мен негіздері туралы, оның ішінде ұстап қалынған және аударылған міндетті зейнетақы жарналары туралы, сондай-ақ төленуге тиісті жалпы ақша сомасы туралы мәліметтер хабарланбауы.

Бұған жол берудің себептері, қолданыстағы заңнама талаптарын сақтамау, сондай-ақ бюджет қаражатын жұмсаудың негізділігі мен заңдылығы бөлігінде басшылық тарапынан әлсіз бақылау болып табылады.

Қорыта келгенде, Мекемелерде нормативтік-құқықтық актілерді зерделеуді тұрақты негізде енгізу, қолданыстағы заңнамаға сәйкес бюджет қаражаты мен мемлекет активтерін тиімді пайдалану жөніндегі жұмыстарды жалғастыру қажет.

**2.3. Мемлекеттік аудит объектілері қызметінің әлеуметтік-экономикалық дамуға әсерін бағалау (өңірлік және (немесе) елдік бөліністе).**

Сарыағаш ауданы өнеркәсіп, шағын және орта бизнес, туризм, білім, денсаулық сақтау, ауыл шаруашылығы, мәдениет, спорт, тұрғын үй құрылысы, тұрғын үй коммуналдық шаруашылығы, инженерлік-коммуникациялық инфрақұрылым жүйелері, аббаттандыру және көгалдандыру салаларындағы мемлекеттік саясатты жүзеге асыратын мемлекеттік органдар ретінде әкімдікке қарасты мемлекеттік мекемелердің қызметін талдау жалпы аудит объектілерімен іске асырылатын міндеттер мен функциялар Қазақстан Республикасының заңнамасында көзделген.

Бүгінгі таңда, Сарыағаш ауданының келбеті облыс орталығы құрылған сәттен бастап түбегейлі өзгерген және шекаралары шеңберінде әкімшілік, коммерциялық және қоғамдық кеңістіктер үйлесімді үйлесетін қазіргі дамып келе жатқан облыстық маңызы бар қала мәртебесіне сәйкес келеді деуге болады.

Сондай-ақ, қаланың әлеуметтік-экономикалық даму көрсеткіштеріне назар аударатын болсақ, жылдан жылға даму қарқыны байқалады.

Сарыағаш ауданы Түркістан облысы көлеміндегі ең ірі қазіргі заманға сай нарықтық инфрақұрылымның негізі қаланған өнеркәсіптік-аграрлық аумақтардың бірі болып саналады.

Өнеркәсіп саласы бойынша өндірілген өнім көлемі 2021 жылы 25,5 млрд. теңге, 2022 жылы 30,9 млрд. теңге, 2023 жылы 26,7 млрд. теңге және 2024 жылдың 6 айында 14,5 млрд.теңгені құраған.

Ауыл шаруашылық саласы бойынша өндірілген өнім көлемі 2021 жылы 105,1 млрд. теңге, 2022 жылы 119,2 млрд. теңге, 2023 жылы 135,8 млрд. теңге және 2024 жылдың 6 айында 35,1 млрд.теңгені құраған.

Негізгі капиталға тартылған инвестиция көлемі 2021 жылы 16,6 млрд. теңге, 2022 жылы 26,8 млрд. теңге 2023 жылы 34,9 млрд. теңге және 2024 жылдың 6 айында 23,1 млрд.теңгені құраған.

Сарыағаш ауданының экономикасының негізгі драйвері **–** ауыл шаруашылығы саласы.

Жалпы өңірлік өнім көлемінде ауыл шаруашылығы өнімінің үлесі 2021 жылы 54,3%, 2022 жылы 48,9%, 2023 жылы 49,1% және 2024 жылдың 6 айында 34,5%-ды құраған.

Құрылыс жұмыстарының көлемі 2021 жылы 14950,03 млн. теңгені құраса, 2022 жылы 7104,4 млн. теңгені құрап, нақты көлем индексі 47,0%-ды құраған, 2023 жылы 18393 млн. теңгені құрап, нақты көлем индексі 119,1%-ды құраған және 2024 ж. 6 айда 7642,9млн. теңгені құрап, нақты көлем индексі 237,1%-ды құраған. Пайдалануға берілген тұрғын үйдің жалпы алаңы 2021 жылы 51319 шаршы метрді құраса*,*2022 жылы 47268 шаршы метрді құрап*,*нақты көлем индексі 92,1%-ды құраған, 2023 жылы 50162 шаршы метрді құрап, нақты көлем индексі 106,1%-ды құраған және 2024 ж. 6 айда 27000 шаршы метрді құрап, нақты көлем индексі 110,6%-ды құраған.

Сарыағаш ауданының 2021-2023 жылдарға арналған бюджетін бекіту туралы Сарыағаш аудандық Мәслихат шешімінің жобасы әзірленіп, Мәслихат сессиясында қаралып, Мәслихат шешімі қабылданған. 2021-2023 жылдарға арналған аудан бюджетін бекіту туралы Мәслихат шешімін іске асыру жөніндегі Сарыағаш ауданы әкімдігінің қаулысы әзірленген.

Сарыағаш ауданының 2021 жылға арналған аудандық бюджетке түсетін түсімдер Сарыағаш аудандық мәслихатының 2020 жылғы 22 желтоқсандағы №59-520-VI шешімімен және аудан әкімдігінің 2021 жылғы 6 қаңтардағы №2 қаулысымен 32 888 224,0 мың теңге көлемінде бекітілген. Оның ішінде:

 - салықтық түсімдер – 3 401 099,0 мың теңге;

- салықтық емес түсімдер – 1 073,0 мың теңге;

 - негізгі капиталды сатудан түсетін түсімдер – 35 000,0 мың теңге;

- трансферттер түсімі – 29 451 052,0 мың теңге.

2021 жылдың қорытындысы бойынша аудандық бюджет кіріс бөлігі жоспардағы 16 407 676,0 мың теңгенің орнына 15 714 948,5 мың теңгеге немесе 95,8 % орындалған.

Жеке табыстың (кірістердің) орындалуы 79,2% орындалып, жоспардағы 687 849,0 мың теңгенің орнына 544 755,7 мың теңге түскен немесе жеке табыстар (кірістер) 143 093,3 мың теңгеге жоспардан кем орындалған.

**Сарыағаш ауданы және ауылдардың 2021 жылдың 2-ші жарты жылдық** бюджеттің шығыс бөлігі қаржыландыру жоспарындағы 16 382 214,0 мың теңгенің орындалуы 16 374 237,4 мың теңге яғни 100% болып, 7 976,6 мың теңгесі игерілмеген*(объективті 7 976,6 мың теңге, субъективті болмаған).*

12 ауылдық округ, 1 кент, 1 қала бойынша қаржыландыру жоспарындағы 1 151 014,0 мың теңгенің орындалуы 1 150 478,7 мың теңге (100,0%), жалпы игерілмеген қаржы 535,3 мың теңге, оның ішінде: 85,0 мың теңге жалақы қорынан үнемделген қаржы, 268,7 мың теңге елді мекендерді абаттандыру мен көгалдандырудан үнемделген қаржы, 169,3 мың теңге аудандық маңызы бар қалаларда, ауылдарда, кенттерде, ауылдық округтерде автомобиль жолдарының жұмыс істеуін қамтамасыз етуден үнемделген қаржы, 12,3 мың теңге есептелгеннен үнемделген қаржы.

Сарыағаш ауданының **2022 жылға арналған** аудандық бюджетке түсетін түсімдер аудан мәслихатының 2021 жылғы 24 желтоқсандағы №16-115-VII шешімімен және аудан әкімдігінің 2022 жылғы 5 қаңтарындағы №598 қаулысымен 31 910 230,0 мың теңге көлемінде бекітілген. Оның ішінде:

- салықтық түсімдер – 3 782 141,0 мың теңге;

- салықтық емес түсімдер – 29 003,0 мың теңге;

- негізгі капиталды сатудан түсетін түсімдер – 0,0 мың теңге;

- трансферттер түсімі – 28 099 086,0 мың теңге.

2022 жылдың қорытындысы бойынша аудандық бюджет кіріс бөлігі жоспардағы 35 432 725,0 мың теңгенің орнына 35 617 632,4 мың теңгеге немесе 100,5 % орындалған.

Жеке табыстың (кірістердің) орындалуы 100,8% орындалып, жоспарлы 1 366 588,0 мың теңгенің орнына 1 377 025,2 мың теңге түскен немесе жеке табыстар (кірістер) 10 437,2 мың теңгеге жоспардан артық орындалған. Бюджеттің кіріс бөлігінің 15 түсім көзі бойынша артық орындалған.

Сарыағаш ауданының 2022 жылдың қорытындысымен бюджеттің шығыс бөлігі қаржыландыру жоспарындағы 35 432 725,0 мың теңгенің орындалуы 34 927 505,8мың теңге яғни 98,6% болып, 505 219,3мың теңгесі игерілмеді. *(объективті – 498 402,0 мың теңге, субъективті – 6 817,3 мың теңге)*

**Сарыағаш ауданының 2023-2025 жылдарға арналған бюджетін бекіту туралы** Сарыағашаудандық Мәслихат шешімінің жобасы әзірленіп, Мәслихат сессиясында қаралып, Мәслихат шешімі қабылданды. 2023-2025 жылдарға арналған аудан бюджетін бекіту туралы Мәслихат шешімін іске асыру жөніндегі Сарыағашауданы әкімдігінің қаулысы әзірленген.

2023 жылға арналған аудандық бюджетке түсетін түсімдер аудан мәслихатының 2022 жылғы 23 желтоқсандағы №29-198-VII шешімімен және аудан әкімдігінің 2022 жылғы 4 қаңтарындағы №2 қаулысымен 15 994 282,0 мың теңге көлемінде бекітілген. Оның ішінде:

 - салықтық түсімдер – 6 855 893,0 мың теңге;

- салықтық емес түсімдер – 0,0 мың теңге;

 - негізгі капиталды сатудан түсетін түсімдер – 0,0 мың теңге;

- трансферттер түсімі – 9 138 389,0 мың теңге.

Аудан бюджетінің түсімдер бөлігі жыл бойына 4 рет нақтыланып, 6 рет түзетулер енгізілген.

**2023 жылдың қорытындысы бойынша** аудандық бюджет кіріс бөлігі жоспардағы 19 525 515,0 мың теңгенің орнына 19 562 224,3 мың теңгеге немесе 100,2 % орындалған.

Жеке табыстың (кірістердің) орындалуы 102,4% орындалып, жоспардағы 2 843 002,0 мың теңгенің орнына 2 912 154,9 мың теңге түскен немесе жеке табыстар (кірістер) 69 152,9 мың теңгеге жоспардан артық орындалған.

Бюджеттің кіріс бөлігінің 2 түсім көзі бойынша орындалмаған, оның ішінде:

**- Төлем көзінен салық салынатын табыстардан ұсталатын жеке табыс салығы (101201 коды)** 2 319 295,0 мың теңгенің орнына 2 283 721,8 мың теңге түсіп,35 573,2 теңге орындалмаған немесе 98,5% құрады. Себебі, жоспар ірі көлемде бекітілген.

- **Заңды тұлғалардың және жеке кәсіпкерлердің мүлкіне салынатын салық(104101 коды)**1 417 450,0 мың теңгенің орнына 1 188 177,9 теңге түсіп,229 272,1 теңге орындалмаған немесе 83,8% құраған. Заңды тұлғалармен жеке кәсіпкерлердің мүлік салығы бойынша 2023 жылы 2022 жылмен салыстырғанда салық түсімінің төмен болуының басты себебі, "Интергаз Орталық Азия" АҚ "Шымкент" магистральдық газ құбырлары басқармасы" филиалы 2021 жылдың соңында ағымдағы жылы төленуге тиіс 100,0 млн теңге мүлік салығын аударғанына байланысты, ағымдағы жылдың төлемдері осы сомаға кем түсіп отыр. Сондай-ақ, жыл басында 2021 жылға тапсырған жылдық декларацияда бірқатар салық төлеушілердің активтерінің құнына амортизациялық аударымдар есептеуі нәтижесінде, салық салынатын объектілердің құны азайғандықтан, мүлік салығының ағымдағы жылдың төлемдеріде 101 291,0 мың теңгеге төмендеп отыр.

Сарыағаш ауданының 2023 жылдың қорытындысымен бюджеттің шығыс бөлігі қаржыландыру жоспарындағы 19 525 515,0 мың теңгенің орындалуы 19 456 859,7 мың теңге яғни 99,6% болып, 68 655,3 мың теңгесі игерілмеді. *(объективті – 68 066,4 мың теңге, субъективті – 588,9мың теңге)*

Аудан мәслихатының аппараты бойынша қаржыландыру жоспарындағы 52 821,0 мың теңгенің орындалуы 52 818,7 мың теңге (100%), жалпы игерілмеген қаржы - 2,3 мың теңге. Оның ішінде: 2,3 мың теңге жалақы қорынан және аппарат шығындарынан есепті кезеңге үнемделген қаржы.

**Сарыағаш ауданы бойынша Түркістан облысының 2021-2025 жылдарға арналған даму жоспарының нысаналы индикаторларының декомпозициясы және оларды орындалуы бойынша талдау.**

*№1 кесте*

|  |  |  |  |  |  |  |
| --- | --- | --- | --- | --- | --- | --- |
| **№** | **Атауы** | **Өлшем бірлік** | **2022 жыл** | | **2023 жыл** | |
| **жоспар** | **нақты** | **жоспар** | **нақты** |
| 1 | Негізгі капиталға бағытталған инвестиция көлемі | млн.  теңге | 24 300,0 | 26 824,9 | 26 200,0 | 34 918,5 |
| 2 | Өңдеу өнеркәсібіндегі өндіріс көлемі | млн.  теңге | 23 205,1 | 24 024,8 | 19 665,8 | 18 885,4 |
| 3 | Жоба шеңберінде оқудан кейін жеке ісін ашқан адамдардың үлесін ұлғайту «Бастау Бизнес» | % | 40 | 6 | 45 | 51 |
| 4 | Жылыжай алаңын ұлғайту | га | 815,3 | 815,3 | 893,9 | 893,9 |
| 5 | Ауыл шаруашылығы мақсатындағы жерлердің ауыл шаруашылығы айналымына тартылған үлесін ұлғайту | % | 0,14 | - | 0,14 | 0,14 |
| 6 | Ауыл шаруашылығының жалпы өнімінің көлемін 2019 жылғыдеңгейге қарағанда 1,3 есеге ұлғайту | млн.  теңге | 108 592 | 119 230 | 113 502 | 135 812,0 |
| 7 | Ауыл шаруашылығына негізгі капиталға тартылған инвестициялар көлемі | мың теңге | 5488000 | 6139600 | 9 701 139 | 9 824 893 |
| 8 | Тамақ өнімдерін өндіруге негізгі капиталға тартылған инвестициялар көлемі | мың теңге | 656 151 | 475 984 | 848 884 | 849 652 |
| 9 | Су үнемдеу технологиялары қолданылатын жер алаңы (тамшылатып суару, жаңбырлатып суару) | мың га | 2,95 | 3,14 | 2,776 | 2,800 |
| 10 | Ірі қара малдың орташа тірі салмағы | кг | 369,0 | 372,0 | 383,0 | 383,0 |
| 11 | Алма өндірісі | мың тонна | 4,5 | 3,2 | 3,4 | 2,40 |
| 12 | Орналастыру орындарымен көрсетілетін қызметтер көлемін ұлғайту | млрд.  теңге | 0,35 | 0,49 | 0,38 | 0,41 |
| 13 | Келетін туристер санын ұлғайту | мың адам | 90 | 93 | 130 | 130 |
| 14 | Бөлме қоры санының ұлғаюы | төсек-орын | 490 | 624 | 510 | 550 |
| 15 | Туризм саласына инвестициялар көлемін арттыру | млрд.теңге | 1,8 | 1,28 | 2,2 | 2,2 |
| 16 | Халықтың сумен жабдықтау қызметтеріне қолжетімділігі | % | 66,5 | 66,5 | 72,0 | 72,0 |
| 17 | Пайдалануға берілген тұрғын үйлердің жалпы ауданы | мың ш.м | 47,1 | 47,3 | 47,8 | 50,1 |
| 18 | Жаңғыртылған тірек және серіктес АЕМ саны | АЕМ бірлік | 10 | 10 | 13 | 12 |
| 19 | Нормативтік жағдайдағы жергілікті маңызы бар авто жолдардың үлесі | % | 96,7 | 93,4 | 93,2 | 93,2 |
| 20 | Жастарды экологиялық жобалармен қамту | адам | 1345 | 1345 | 1485 | 1502 |
| 21 | Жұмыссыздық деңгейі | % | 5,1 | 5,1 | 4,9 | 4,9 |
| 22 | Тұрақты жұмыс орындарына жұмысқа орналастырылған адамдар үлесінің артуы субсидияланатын жұмыс орындарын ұйымдастыру | % | 55 | 60,7 | 60,0 | 50 |
| 23 | Үлестің ұлғаюы субсидияланатын жұмыс орындарын ұйымдастыруға қатысатын кәсіпорындар құрамындағы жеке сектор | % | 58 | 55,2 | 62 | 70 |
| 24 | Қысқа мерзімді кәсіптік оқудан кейін жұмысқа орналасу деңгейін арттыру | % | 60 | 64,9 | 65,0 | 95,0 |
| 25 | Кәсіпкерлік бастамаларды қолдау шеңберінде әрбір 10 мың тұрғынғ акемінде 100 жаңа жұмыс орнын құру | бірлік | 950 | 2420 | 956 | 3253 |
| 26 | Балаларды мектепке дейінгі сапалы тәрбиемен және оқытумен қамту | % | 98,5 | 98,7 | 99,8 | 99,5 |
| 27 | Балаларды қосымша біліммен қамту | % | 56,7 | 70 | 64,9 | 68,5 |
| 28 | Шағын қалаларда, аудан орталықтарында және ауылдарда жаңғыртылған мектептер саны | бірлік | 7 | 7 | 7 | 14 |
| 29 | Физика, химия, биология, STEAM пәндік кабинеттерімен қамтамасыз етілген негізгі және орта мектептердің үлесі | % | 69,2 | 57,2 | 75,6 | 77,0 |
| 30 | ЖАО-ға ведомстволық бағынысты,бейне бақылаумен қамтамасыз етілген күндізгі мемлекеттік жалпы білім беретін ұйымдардың үлесі | % | 100 | 100 | 100 | 100 |
|  | *оның ішінде:* |  |  |  |  |  |
|  | сыртқы | % | 100 | 100 | 100 | 100 |
|  | ішкі | % | 100 | 100 | 100 | 100 |
| 31 | Даму мүмкіндіктері шектеулі балаларды арнайы психологиялық-педагогикалық қолдаумен және ерте түзетумен қамту | % | 61,7 | 61,7 | 65 | 71,8 |
| 32 | Балаларар арасында семіздікпен сырқаттанушылықты төмендету (0-14жас) | 100 мың тұрғын ға шаққанда | 73,0 | 0 | 72,8 | 0 |
| 33 | Салауатты өмір салтын ұстанатын Қазақстан азаматтарының үлесін арттыру | % | 24 | 24 | 30 | 30 |
| 34 | 1 жасқа дейінгі балаларды проактивті бақылаумен және скринингтермен қамтуды ұлғайту | % | 84 | 84 | 87 | 96,2 |
| 35 | Мүмкіндігі шектеулі балаларды медициналық оңалтумен қамтуды ұлғайту | % | 30 | 30 | 35 | 35,9 |
| 36 | Дене шынықтырумен және спортпен айналысатын азаматтардың санын жалпы халықтың 42%-ына дейін  жеткізу | % | 38,86 | 38,79 | 42,0 | 42,2 |
| 37 | Халықтың 1000 адамға арналған спорттық инфрақұрылыммен қамтамасыз етілуі | % | 36,5 | 30,9 | 38,0 | 38,8 |
| 38 | Дене шынықтырумен және спортпен жүйелі түрде айналысатын, дене шынықтырумен және спортпен айналысуға қарсы көрсетілімдер іжоқ мүмкіндігі шектеулі адамдар қатарындағы ерекше қажеттіліктері бар халықтыңүлесі | % | 6,7 | 7 | 7,1 | 7,1 |
| 39 | Халықты «Рухани жаңғыру» бағдарламасының жобаларымен қамту | % | 4,8 | 4,8 | 5,8 | 5,8 |
| 40 | «Оқитын ұлт» жобасы шеңберінде халықтың оқырман белсенділігін арттыру | % | 2,4 | 2,4 | 2,6 | 2,6 |
| 41 | Eljastary инфо навигаторының қатысу деңгейі | адам | 63 493 | 63 493 | 93 291 | 93 300 |
| 42 | Волонтерлік қызметке тартылған оқушы жастар үшін | адам | 15 482 | 15 543 | 16 615 | 16 700 |
| 43 | Жастарды спортпен қамту (14-18 жас) | адам | 701 | 5880 | 1 403 | 10 453 |

**Талдау көрсеткендей, декомпозицияланған 43 нысаналы индикатор бойынша 2022 жылдың қорытындысымен 33 (76,7%) индикаторға қол жеткізілген, 10 (23,3%) индикаторға қол жеткізілмеген. Атап айтқанда:**

- Жоба шеңберінде оқудан кейін жеке ісін ашқан адамдардың үлесін ұлғайту  
«Бастау Бизнес» бойынша жоспар 40% болса, нақты 6%-ға орындалған. *Орындалмау себебі: «Бастау Бизнес» жобасы бойынша кәсіпкерлік негіздерін оқығандар саны 3408 адамды құрады. Оқыған азаматтар biznes.enbek.kz сайты арқылы оқудың критерилеріне сәйкес келген кез келген азамат оқуға өтініш білдіре алады. Осы ретте, халықтың әлеуметтік осал топтары және жастар санатындағы азаматтар қатарынан өз жеке ісін ашқандар саны 215 адамды құраған.*

- Ауыл шаруашылығы мақсатындағы жерлердің ауыл шаруашылығы айналымына тартылған үлесін ұлғайту бойынша жоспар 0,14% болса, нақты орындалмады. *Орындалмау себебі: Ауыл шаруашылығының айналымына ауылшаруашылық жерлер ауыл шаруашылығы жерлерінің конкурстарын өткізу арқылы тартылып келген. 2022 жылы ауыл шаруашылығы жерлерінің конкурстары өткізілмеген. Конкурстың өткізілмеуінің объективті негізгі себептері, бұл біріншіден, соңғы жылдары ортақ мал жайылымына, жалпы алғанда жайылым жерлерге қатысты туындаған дау-дамайларға байланысты жайылым мен тәлімі егістік жерлер конкурсқа ұсынылмаған. Екіншіден, аудан аумағынан Сарыағаш қаласының айналма жолы мен Дарбаза-Мақтарал темір жолы желісінің құрылысы жоспарланған, сондықтан жер пайдаланушыларға жобаланған жолдарға түсетін ауыл шаруашылығы жерлерінің орнына өтем ретінде ауданның арнайы жер қорынан жерлер беру қажеттігі туындаған.*

- Тамақ өнімдерін өндіруге негізгі капиталға тартылған инвестициялар көлемі бойынша жоспар 656 151 мың теңге болса, нақты 475 984 мың теңгені құраған. *Орындалмау себебі: Орын алған геосаяси жағдайларға байланысты, құрал жабдықтардың бағасы 2 есеге қымбаттап, жоспарланған жобалардың іске асыру мерзімі кейінге қалдырылған. Сонымен қатар, қаржы ұйымдарында несие қаржысын алу үшін алдымен жобалық сметалық құжаттарды ұсыну талап етілген, бұл тиісінше жарты жылдан аса мерзімді қажет еткен. Қаржы ұйымдарында қаржы тапшылығы орын алған. Осының салдарынан, инвестициялық субсидиялау бағдарламасына өтінімдер аз түскен.*

- Алма өндірісі бойынша жоспар 4,5 мың тонна болса, нақты 3,2 мың тонна болған. *Орындалмау себебі: 2022 жылы ауа райының күрт төмендеуіне байланысты жеміс ағаштарын суық ұрып, өнім бермеген.*

*-* Туризм саласына инвестициялар көлемінің өсуін арттыру бойынша жоспар 1,8 млрд. теңге болса, нақты 1,28 млрд. теңгені құрады. *Орындалмау себебі: "Комфорт КЗ" ЖШС және ЖК "Канжигитов" емдеу-сауықтыру орталықтарының құрылыс жұмыстары толық аяқталмауына байланысты.*

*-* Нормативтік жағдайдағы жергілікті маңызы бар автожолдардың үлесі бойынша жоспар 96,7% болса нақты 93,4%-ды құраған. *Орындалмау себебі: Ауыр жүк көліктерінің салдарынан жолдардың жөндеу аралық мерзімінен бұрын тозуы. Жоғары көлік ағыны.*

*-* Үлестің ұлғаюы субсидияланатын жұмыс орындарын ұйымдастыруға қатысатын кәсіпорындар құрамындағы жеке сектор бойынша жоспар 58% болса. нақты орындалғаны 55,2%-ды құраған. *Орындалмау себебі: Субсидияланатын жұмыс орындарына қатысатын кәсіпорындардың негізгі саны 306 болса, оның ішінде 169 жеке сектор болып табылған.*

-Физика, химия, биология, STEAM пәндік кабинеттері мен қамтамасыз етілген негізгі және орта мектептердің үлесі бойынша жоспар 69,2% болса, нақты 57,2% орындалған. *Орындалмау себебі: Сарыағаш ауданының білім бөліміне қарасты білім беру ұйымдарына 2022 жылы пилоттық жобадағы 3 мектепке физика, химия, биология, STEAM пәндік кабинеттерін алу жоспарланған. Алайда, қаржы тапшылығының арқасында 3 мектепке 8 пәндік (физика, химия, биология, STEAM) кабинеттері алынған. Сонымен бірге 2022 жылы құрылысы аяқталатын мектептердің есебінен кабинеттермен жабдықталған мектептердің үлесі ұлғайюы күтілген. Дегенмен, мектептерге берілетін жаңа ғимараттар (пән кабиенттерімен жабдықталған) 2023 жылға тапсырылған.*

*-* Дене шынықтырумен және спортпен айналысатын азаматтардың санын жалпы халықтың 50% - ына дейін жеткізу бойынша жоспар 38,86% болса, нақты 38,79%-ды құраған. *Орындалмау себебі: 1 қаңтарға халық санының өзгеруіне байланысты көрсеткіш төмен түскен.*

- Халықтың 1000 адамға арналған спорттық инфрақұрылым мен  
қамтамасыз етілуі бойынша жоспар 36,5% болса, нақты 30,9% орындалған. *Орындалмау себебі: 2022 жылдың қараша айында аудан тарапынан Түркістан облысының дене шынықтыру және спорт басқармасына 1 ФК статистикалық есепті тапсыру кезінде 30,9 пайызды құраған деп берілген. Аталған жылдың желтоқсан айында аудандағы спорт нысандарына қайта түгендеу жүргізу барысында жеке меншіктегі спорт нысандары есепке енбей қалған.*

**2023 жылдың қорытындысымен декомпозицияланған 43 нысаналы индикатор бойынша 38 (88,4%) индикаторға қол жеткізілген, 5 (11,6%) индикаторға қол жеткізілмеген. Атап айтқанда:**

**-** Өңдеу өнеркәсібіндегі өндіріс көлемі бойынша жоспар 19665,8 млн. теңге болса, нақты 18885,4 млн. теңгені құраған. *Орындалмау себебі: Ауданда сусындар өндіру көлемінің төмендеуі, алкоголь сусындарының өндіретін кәсіпорындар «Silk Alley» Винный завод» ЖШС, «Жетісу» ЖШС және «AsiaDistillery» ЖШС қарасты шарап зауыттарының жұмысы уақытша тоқтауына байланысты орын алған.*

- Алма өндірісі бойынша жоспар 3,4 мың тонна болса, нақты 2,4 мың тонна. *Орындалмау себебі: Ауа-райының қолайсыз (жел, ыстық, құрғақ) болуынан өнім көлемі төмендеген.*

- Жаңғыртылған тірек және серіктес ауылдық елді мекендердің (АЕМ) саны бойынша жоспар 13 АЕМ болса, нақты 12 АЕМ орындалды. *Орындалмау себебі: 2024 жылға 1 нысан өтпелі.*

*-* Тұрақты жұмыс орындарына жұмысқа орналастырылған адамдар үлесінің артуы субсидияланатын жұмыс орындарын ұйымдастыру бойынша жоспар 60% болса, нақты 50%-ға орындалған. *Орындалмау себебі: Жұмыс орны субсидиялауға жіберілген осы ұйымдарда бос орындар ашылмағаннан (себебі 1906 адам жұмыс орын аяқтап, 951 адам тұрақты жұмысқа орналасқан).*

- Балаларды мектепке дейінгі сапалы тәрбиемен және оқытумен қамту бойынша жоспар 99,8% болса, нақты 99,5% құрады. *Орындалмау себебі:* *Түркістан облысы білім басқармасының мониторингтік тобы 2022 жылдың желтоқсан, 2023 жылдың қаңтар, ақпан айлары аралығында мектепке дейінгі сапалы тәрбиемен және оқытудың стандартқа сәйкестігін зерделеу нәтижесінде 17.04.2023 жылғы №5 хаттамасына сәйкес Сарыағаш ауданы бойынша 169 жекеменшік балабақшалар зерделеніп, 52 балабақшаларда кемшіліктер анықталып қайта қалпына келтіру жұмыстарына 7 жұмыс күн берілген. Комиссия мүшелері бір ауыздан аудан бойынша 7 балабақшадан («Ұлан-2017»-40, «Нұр-Мамыр»-35, «Өлмес-Ана»-50, «Ақмерей»-50, «ААлина»-10, «Самғау»-9, «Дарынды бала»-49) 243 балаға мемлекеттік тапсырысы алынып тасталған.*

Осылайша Сарыағаш ауданы бойынша 25 бюджеттік бағдарлама әкімшісі аудан бюджетінен қаржыландырылып, мемлекеттік мекемелермен бюджеттік бағдарламаларды іске асыру арқылы өңір халқының өмір сүру сапасын арттыра отырып, ауданның әлеуметтік-экономикалық дамуына қатысады.

**IІІ. Қорытынды бөлік**

**3.1. Мемлекеттік аудит барысында қабылданған шаралар**

Мемлекеттік аудит объектілерінде анықталған бұзушылықтарды аудит объектілері назарға алды және мемлекеттік аудит барысында Тексеру комиссиясының мемлекеттік аудитті жүргізген қызметкерлерімен анықталған бұзушылықтар мен кемшіліктер бойынша түсіндірме жұмыстары жүргізілді.

Жалпы аудитпен – **5 491 803,8 мың теңгені** құрайтын өтеуге, қалпына келтіруге жататын қаржылық жәнетиімсіз жоспарлау мен тиімсіз пайдалану бойынша бұзушылықтар анықталды *(жалпы қамтылған қаржының 17,8 пайызы)*.

Оның ішінде:

- барлық қаржылық бұзушылықтар **1 496 089,5 мың теңгеге** *(қалпына келтірілуге жататын қаржы көлемі 1 434 454,6 мың теңге, өтелуге жататын қаржы көлемі 61 634,9 мың теңге)*24 аудит объектісінде;

- тиімсіз жоспарланған бюджет қаражатының (активтердің) сомасы **3 821 878,3 мың теңгеге** 15 аудит объектісінде;

- тиімсіз пайдаланылған бюджет қаражатының (активтердің) сомасы **173 836,0 мың теңгеге** 10 аудит объектісінде анықталған.

Жалпы аудиторлық іс-шара барысында барлығы **145 434,6** мың теңге қалпына келтіріліп, **16 364,6 мың теңге** өтелген.

***Анықтама ретінде, аудит объектілері бойынша қалпына келтірілгендер:***

1. *Көктерек ауылдық округі - 2399,9 мың теңге;*
2. *Жылға ауылдық округі – 8344,0 мың теңге;*
3. *Қабланбек ауылдық округі – 28 792,7 мың теңге;*
4. *Жұмыспен қамту және әлеуметтік бағдарламалар бөлімі – 3 608,5 мың теңге;*
5. *«Аялы алақан» және «Қамқор» әлеуметтік қызметтер көрсету орталығы – 36 993,4 мың теңге;*
6. *Жастар орталығы – 30,5 мың теңге;*
7. *Тегісшіл ауылдық округі - 16 311,7 мың теңге.*
8. *Сарыағаш қызмет – 48 953,9 мың теңге (аудиторлық қорытындыны әзірлеу барысында);*

***Өтелгендер:***

1. *Дарбаза ауылдық округі – 50,8 мың теңге;*
2. *Ақжар ауылдық округі – 20,4 мың теңге;*
3. *Жұмыспен қамту және әлеуметтік бағдарламалар бөлімі – 12 569,7 мың теңге (оның ішінде аудит барысында 9308,5 мың теңге, аудиторлық қорытынды әзірлеу барысында 3 261,2 мың теңге);*
4. *«Аялы алақан» және «Қамқор» әлеуметтік қызметтер көрсету орталығы – 2 388,9 мың теңге;*
5. *Мәдениет, тілдерді дамыту, дене шынықтыру және спорт бөлімі – 227,0 мың теңге;*
6. *Мәдениет үйі – 258,6 мың теңге;*
7. *Орталықтандырылған кітапханалар жүйесі – 168,6 мың теңге;*
8. *Тілдерді дамыту орталығы – 680,6 мың теңге;*

Сонымен қатар, барлығы **16 жауапты лауазымды** тұлғаларға *(Ауданы әкімінің аппараты – 1, Көктерек ауылдық округі - 1, Дербісек ауылдық округі - 1,* *Жартытөбе ауылдық округі - 1, Жылға ауылдық округі - 1, Қабланбек ауылдық округі - 1, Қызылжар ауылдық округі - 1, Жастар орталығы – 1, Жұмыспен қамту және әлеуметтік бағдарламалар бөлімі - 2, Мәдениет, тілдерді дамыту, дене шынықтыру және спорт бөлімі - 1, Мәдениет үйі - 1, Орталықтандырылған кітапханалар жүйесі - 1, Экономика және қаржы бөлімі - 1, Тегісшіл ауылдық округі – 1, Әлімтау ауылдық округі - 1)* **тәртіптік шара қолданылған.**

Мемлекеттік аудит нәтижесімен анықталған бұзушылықтарға жол берген

«Дарбаза ауылдық округ әкімінің аппараты» ММ, «Сарыағаш ауданы Ақжар ауылдық округ әкімінің аппараты» ММ, «Сарыағаш ауданы Құркелес ауылдық округ әкімінің аппараты» ММ, Сарыағаш ауданының мәдениет, тілдерді дамыту, дене шынықтыру және спорт бөлімінің «Тілдерді оқыту және дамыту орталығы» КММ, Сарыағаш ауданы әкімдігінің «Сарыағаш қызмет» коммуналдық мемлекеттік мекемесі, «Сарыағаш ауданының жолаушылар көлігі және автомобиль жолдары бөлім» мемлекеттік мекемесі, «Сарыағаш ауданы Сарыағаш қаласы әкімінің аппараты» ММ, «Сарыағаш ауданы Жібек жолы ауылдық округ әкімінің аппараты» ММ-де теріс қылық анықталған күннен бастап үш ай өтуіне және тәртіптік жаза қолдану мерзімінің (1 жыл) өтіп кетуін және жұмыстан шығып кетуін ескере келе, тәртіптік жауапкершіліктің қолданылуы нұсқама жіберу барысында назарға алынды *(қалпына келтірілген, өтелген және тәртіптік шара туралы мәліметтер №1 қосымшада қоса тіркеледі)*.

Аудиторлық іс-шараның қорытындысы бойынша 38 әкімшілік құқық бұзушылық белгілері бар материалдар әкімшілік іс жүргізуді қозғау үшін уәкілетті органдарға *(Ішкі мемлекеттік аудит департаментімен Түркістан облысы бойынша бақылау жөніндегі басқармасына)* жолданып, нәтижесінде 16 материал бойынша 5 386,8 мың теңге айыппұл салынған, 8 материал уәкілетті орган тарапынан бас тартылса, 14 материал уәкілетті органдардың қарауында. Бұдан бөлек Тексеру комиссиясы тарапынан «Сарыағаш ауданының жұмыспен қамту және әлеуметтік бағдарламалар бөлімінің бұрынғы бөлім басшысы қызметін атқарған Б.Ы.Ибрагимоваға «Әкімшілік құқық бұзушылық туралы» №235-V Кодексінің 234-1-бабына сәйкес хаттама толтырылып 184,6 мың теңге айыппұл салынып, өндірілген *(әкімшілік құқық бұзушылық материалдар бойынша мәліметтер №2 қосымшада қоса тіркеледі)*.

**3.2. Мемлекеттік аудит нәтижелері бойынша тұжырымдар**

**Мемлекеттік аудиттің көрсеткіші:** *Тиімділік – жоспарланған және алынған нәтижелердің оларға қол жеткізу үшін пайдаланылған ресурстар ескерілгендегі арақатынасы.*

Жүргізілген аудит нәтижелері көрсеткендей аудит объектілерінің өңірдің әлеуметтік-экономикалық дамуына елеулі әсері барын көрсетті. Аудитпен қамтылған мерзімде аудит объектілерінің құзыретіне сәйкес алға қойылған мақсаттарға, міндеттерге, функцияларға, өкілеттіктерге және бағыттарға қол жеткізу үшін тиісті жұмыстарды атқарған Дегенмен, аудит барысында бұзушылықтар мен кемшіліктер анықталды.

Мәселен, Түркістан облысының 2021-2025 жылдарға арналған даму жоспарының Сарыағаш ауданы бойынша нысаналы индикаторлардың декомпозициясының іске асырылуын талдау нәтижелері Сарыағаш ауданы бойынша декомпозицияланған 43 нысаналы индикатор бойынша 2022 жылдың қорытындысымен 33 (76,7%) индикаторға қол жеткізілсе, 10 (23,3%) индикаторға қол жеткізілмеген болса, 2023 жылдың қорытындысымен 38 (88,4%) индикаторға қол жеткізілген, 5 (11,6%) индикаторға қол жеткізілмеген.

Сонымен қатар, аудит нәтижесімен мекемелерде іссапарға жіберілген қызметкердің іссапар шығындарын төлеу қағидаларының сақталмауы және аудитпен қамтылған кезеңдерде аудит объектілері қызметкерлерінің жалақысынан артық қаржыларды есеп-шоттарына аудару арқылы негізсіз иемденіп алулары, бухгалтерлік есепті жүргізу және бюджеттік, қаржылық есептілікті жасау кезінде дебиторлық, кредиторлық берешектердің орын алуы, бухгалтерлік есеп жазбаларында анықталған қателерді түзету операциялары негізсіз жасау, түгендеу жұмыстары жүргізілмеу салдарынан активтердің мекеменің балансына алынбау фактілері анықталды.

Аудит нәтижесімен тауарларды жеткізу, қызметтерді көрсету және жекелеген жұмыс түрлерінің (көлемдерін), анықтығын растау барысында жеткізілмеген құрал жабдықтармен атқарылмаған жұмыстарға бюджет қаражатын аудару (шығыс жасау) жағдайларының орын алғанын көрсетті.

Бұдан бөлек бюджеттік бағдарлама әкімшілері бюджеттік бағдарламаларды бекіту және қайта бекіту кезінде өз мақсатына қол жеткізілуін айқындайтын тікелей және түпкілікті нәтиже көрсеткіштерін сапасыз әзірленуі салдарынан бюджет қаражатын тиімсіз жоспарлануына әкеп соққан.

Қорытындылай келгенде, аудит объектілерінде анықталған кемшіліктер мен бұзушылықтарға жол берудің негізгі себептері Қазақстан Республикасының нормативтік құқықтық актілерінің талаптарын сақтамауынан және мемлекеттік аудит объектісінің қызметін регламенттейтін құжаттардағы кемшіліктерден, сондай-ақ бюджет қаражатын жұмсаудың негізділігі мен заңдылығы бөлігінде басшылық тарапынан бақылаудың өз деңгейінде болмауынан орын алған.

Мекемелерде нормативтік-құқықтық актілерді зерделеуді тұрақты негізде енгізу, қолданыстағы заңнамаға сәйкес бюджет қаражатын тиімді пайдалану жөніндегі жұмыстарды жалғастыру қажет.

**3.3. Мемлекеттік аудит нәтижелері бойынша ұсынымдар мен тапсырмалар**

**1.** «Сарыағаш ауданының бюджет қаржыларының жұмсалуына, бюджеттік бағдарламаларының іске асырылуына және активтерді пайдалануына аудит жүргізу» аудиторлық іс-шарасыбойынша мемлекеттік аудиттің қорытынды материалдары Тексеру комиссиясының отырысында қаралсын.

**2**. Сарыағаш ауданы әкімдігі мен аудандық мәслихат аппаратына аудиторлық қорытындыдан үзінді ақпарат жолдансын.

**3.** Жалпы, аудиторлық іс-шараның негізгі және қорытынды әзірлеу кезеңінде қаржылық бұзушылықтар бойынша 145 434,6 мың теңгенің қалпына келтірілгені, 16 364,6 мың теңгенің өтелгені және аудит объектілері бойынша 16 жауапты лауазымды тұлғаға тәртіптік шара қолданылғаны, сондай-ақ аудиторлық іс-шараның қорытындысы бойынша 38 материал әкімшілік құқық бұзушылық белгілері бар материалдар әкімшілік іс жүргізуді қозғау үшін уәкілетті органдарға жолданғаны және 1 материал бойынша Тексеру комиссиясы тарапынан айыппұл салынғаны назарға алынсын.

**4. Мемлекеттік аудит жүргізу барысында анықталған бұзушылықтар мен кемшіліктерді жою және тәртіптік жауапкершіліктерін қарау үшін аудит объектілеріне нұсқамалар жолдансын.**

**Сарыағаш ауданының әкіміне:**

1) 2025 жылдың 30 сәуіріне дейін «Сарыағаш ауданының жер қатынастары бөлімі» мемлекеттік мекемесінде заңнама талаптарының бұзылуына жол берген жауапты тұлғаның тәртіптік жауапкершілігі қаралсын.

**«Сарыағаш ауданы Сарыағаш қаласы әкімінің аппараты» мемлекеттік мекемесіне:**

1) 2025 жылдың 10 қазанға дейін өтелуге жататын 30 558,4 мың теңге қаржыны бюджетке өтеу шаралары қабылдансын *(аудиторлық есептің 7, 9, 12, 16, 17, 19, 22, 24, 25, 26, 37 тармақтары)*;

2) 2025 жылдың 10 қазанға дейін қалпына келтіруге жататын 178 087,7 мың теңге қаржыны қалпына келтіру шаралары қабылдансын *(аудиторлық есептің 6, 11,13, 14, 15, 18, 21, 28, 30, 31, 32, 33, 34, 35 тармақтары)*;

**«Сарыағаш ауданының жұмыспен қамту және әлеуметтік бағдарламалар бөлімі» мемлекеттік мекемесіне:**

1) 2025 жылдың 30 сәуіріне дейін «Сарыағаш ауданының жұмыспен қамту және әлеуметтік бағдарламалар бөлімінің «Аялы алақан» және «Қамқор» әлеуметтік қызметтер көрсету орталығы» коммуналдық мемлекеттік мекемесінің басшысына бұзушылықтарға жол бергені үшін тәртіптік жауапкершілігі қаралсын.

**«Сарыағаш ауданының жұмыспен қамту және әлеуметтік бағдарламалар бөлімінің «Аялы алақан» және «Қамқор» әлеуметтік қызметтер көрсету орталығы» коммуналдық мемлекеттік мекемесіне:**

1) 2025 жылдың 10 қазанға дейін өтелуге жататын 117,6 мың теңге қаржыны бюджетке өтеу шаралары қабылдансын *(аудиторлық есептің 13- тармағы)*;

2) 2025 жылдың 10 қазанға дейін қалпына келтіруге жататын 5 509,3 мың теңге көлемінде құрал жабдықтарды заттай түрде қалпына келтіру шаралары қабылдансын *(аудиторлық есептің 8, 12- тармағы)*;

3) 2025 жылғы 30 сәуіріне дейін Қазақстан Республикасының заңнама талаптарының бұзылуына жол берген жауапты тұлғалардың тәртіптік жауапкершілігі қаралсын.

**«Сарыағаш ауданының жер қатынастары бөлімі» мемлекеттік мекемесіне:**

1) 2025 жылдың 10 қазанға дейін өтелуге жататын 6 376,7 мың теңге қаржыны бюджетке өтеу шаралары қабылдансын *(аудиторлық есептің 7, 9 тармақтары)*;

2) 2025 жылдың 10 қазанға дейін қалпына келтіруге жататын 5 361,0 мың теңге қаржыны қалпына келтіру шаралары қабылдансын *(аудиторлық есептің 8, 10, 11, 12, 13 тармақтары)*;

**«Сарыағаш ауданының құрылыс, сәулет және қала құрылысы бөлімі» мемлекеттік мекемесіне:**

1) 2025 жылдың 10 қазанға дейін өтелуге жататын 745,5 мың теңге қаржыны бюджетке өтеу шаралары қабылдансын *(аудиторлық есептің 5, 6, 8 тармақтары)*;

2) 2025 жылғы 30 сәуіріне дейін Қазақстан Республикасының заңнама талаптарының бұзылуына жол берген жауапты тұлғаның тәртіптік жауапкершілігі қаралсын.

**«Сарыағаш ауданының жолаушылар көлігі және автомобиль жолдары бөлім» мемлекеттік мекемесіне:**

1) 2025 жылдың 10 қазанға дейін өтелуге жататын 4 925,0 мың теңге қаржыны бюджетке өтеу шаралары қабылдансын *(аудиторлық есептің 4, 6, 8 тармақтары)*;

2) 2025 жылдың 10 қазанға дейін қалпына келтіруге жататын 804,4 мың теңге қаржыны қалпына келтіру шаралары қабылдансын *(аудиторлық есептің 5, 9 тармақтары)*;

**«Сарыағаш ауданының тұрғын үй-коммуналдық шаруашылық бөлімі» мемлекеттік мекемесіне:**

1) 2025 жылдың 10 қазанға дейін өтелуге жататын 2 547,2 мың теңге қаржыны бюджетке өтеу шаралары қабылдансын *(аудиторлық есептің 8, 12, 13, 17, 18 тармақтары)*;

2) 2025 жылдың 10 қазанға дейін қалпына келтіруге жататын 1 099 257,6 мың теңге қаржыны қалпына келтіру шаралары қабылдансын *(аудиторлық есептің 1, 2, 3, 4, 5, 6, 7, 9, 14 тармақтары)*;

3) 2025 жылғы 30 сәуіріне дейін Қазақстан Республикасының заңнама талаптарының бұзылуына жол берген жауапты тұлғаның тәртіптік жауапкершілігі қаралсын.

**«Сарыағаш ауданы Жемісті ауылдық округ әкімінің аппараты» мемлекеттік мекемесінің басшысына:**

1) 2025 жылғы 30 сәуіріне дейін Қазақстан Республикасының заңнама талаптарының бұзылуына жол берген жауапты тұлғаның тәртіптік жауапкершілігі қаралсын.

**5. Тексеру комиссиясының аудиторлық іс-шараға жауапты мүшесі Н.Тагаев:**

1) Тиісті органдарға нұсқамалардың жолдануын қамтамасыз етсін;

2) Айлық жалақыға артық аударылған қаржыны өтеу және орындалмаған жұмыстар көлемдерін қалпына келтіру бойынша мемлекеттік аудит обьектісі нұсқаманы орындамаған немесе тиісінше орындамаған кезде, қылмыстық құқық бұзылушылық белгісі бар материалдарды мемлекеттік аудит және қаржылық бақылау органының тиісті дәлелдерімен бірге процестік шешім қабылдау үшін қылмыстық қудалау органдарына жолдауды қамтамасыз етсін.

**3.4. Қосымша:**

1) Мемлекеттік аудит нәтижелері бойынша анықталған бұзушылықтар мен кемшіліктердің жиынтық тізілімі;

2) Мемлекеттік аудит және аудиторлық қорытынды әзірлеу барысында қалпына келтірілген, өтелген қаржылар туралы, сондай-ақ көрілген тәртіптік шаралар туралы мәліметтер 5 парақта *(аудиторлық қорытындыға №1 қосымша)*;

3) Аудиторлық іс-шараның қорытындысымен әкімшілік іс жүргізуді қозғау үшін уәкілетті органдарға жолданған материалдар және Түркістан облысы бойынша тексеру комиссиясы тарапынан қозғанған әкімшілік іс бойынша мәліметтер 13 парақта *(аудиторлық қорытындыға №2 қосымша)*.

|  |  |
| --- | --- |
| **Тексеру комиссиясының мүшесі** | **Н.Тагаев** |
| **Сапаны бақылау және**  **құқықтық қамтамасыз ету**  **бөлімінің басшысы** | **Е.Жолдасбеков** |
| **№1 мемлекеттік аудит бөлімінің**  **басшысы-мемлекеттік аудиторы** | **Х.Таженов** |
| **№2 мемлекеттік аудит бөлімінің**  **басшысы-мемлекеттік аудиторы** | **М.Жанибеков** |
| **№1 Мемлекеттік аудит бөлімінің бас инспектор-мемлекеттік аудиторы (топ жетекшісі)** | **С.Консбаев** |
| **Мемлекеттік аудит тобына қатысушылар:** |  |
| **№1 Мемлекеттік аудит бөлімінің**  **бас инспектор - мемлекеттік аудиторлары** | **А.Қырықбай** |
|  | **Н.Оспанов** |
|  | **Т.Ботабаев** |
|  | **С.Қожамжаров** |
| **№1 Мемлекеттік аудит бөлімінің**  **бас маман-мемлекеттік аудиторы** | **Д.Калыкозов** |
| **№2 Мемлекеттік аудит бөлімінің**  **бас инспектор - мемлекеттік аудиторлары** | **А.Айменова** |
|  | **Д.Оразалиева** |
|  | **М.Аметбеков** |